Tudung Fazura Habis Terjual Dalam 45 Minit

Setiap kali pelakon Nur Fazura melancarkan koleksi tudung terbaru, pasti ianya mendapat sambutan luar biasa dan akan habis dijual dalam masa yang singkat.

Nampaknya, koleksi tudung Fazura laku habis apabila tudung keluaran terbaru pelakon itu diberi nama The Sinar habis terjual dalam masa 45 minit sahaja di platform Shopee.

Menerusi satu perkongsian di Instagram, Fazura sempat berkongsikan mengenai berita gembira itu buat peminat serta meluahkan rasa syukur dan terima kasih kepada mereka yang membeli.

Dalam entri tersebut, Fazura berharap semua dapat membeli koleksinya itu serta memaklumkan masih ada lagi stok di laman web rasmi fazbulous.com

Diruangan komen, ada segelintir pengikutnya meluahkan rasa sedih tidak berkesempatan untuk mendapatkan koleksi tudung terbaru itu.

Koleksi The Sinar dihasilkan daripada Japanese Cotton Voile dengan 10 corak eksklusif dijual pada harga RM27 sahaja.


OMG! Projek HP Mentorship Kembali Lagi, Tunjukkan Bakat Terpendam Anda

Inilah masanya gais! Anak-anak muda sekarang ini dah bolehlah tunjukkan bakat kreatif anda tu dalam projek HP Mentorship ini. Jangan ditangguh-tangguh lagi tau!

Untuk info anda, 11 mentee akan dipilih untuk menyertai peluang mentorship ini di bawah pengawasan bintang pop Malaysia Zee Avi, penerbit muzik Daniel Veerapen, dan pengarah kreatif berwawasan Edwin Raj dari 33.3 Studio.

Apa yang paling best, sebagai sebahagian daripada program, setiap mentee akan menerima komputer riba HP yang menakjubkan dilengkapi dengan inovasi yang padu.

Macam yang anda tahu, projek HP Mentorship ini bertujuan untuk membantu mewujudkan lebih banyak bakat-bakat kreatif anak muda ke tahap yang baharu.

Dalam masa yang sama sekaligus dapat mengetengahkan lagi kreativiti di kalangan belia negara yang semakin bijak dan power dalam menggunakan komputer riba HP ni. Sebab tu untuk tahun ini, projek HP Mentorship kembali lagi.

Untuk kali ini ada tiga orang mentor yang sangat terkenal yang akan membantu kongsikan dengan anda ilmu yang tak akan dapat di mana-mana dengan mudah tau.

Kita ada pencipta lagu terkenal Zee Avi, yang terkenal dengan kerjaya muzik rakyat dan popnya; komposer dan penerbit prolifik; Daniel Veerapen yang akan membimbing pengeluaran muzik dalam program Mentorship ini, yang pernah bekerja untuk pemarkahan filem, rancangan TV, dan menghasilkan muzik untuk berpuluh-puluh artis tempatan dan antarabangsa; serta pemenang anugerah pengarah kreatif, Edwin Raj dari 33.3 Studio yang terkenal dengan produksi audio dan visualnya bersama artis popular di seluruh rantau ini!

Fuh, bukan calang-calang mentor kita kali ini ya. Rugi sangat kalau anda tak nak jadi mentee dorang. Boleh cedok ilmu baharu lagi.

Projek Mentorship HP dah sedia nak tawarkan peluang kepada anda yakni golongan muda Malaysia yang bersemangat mencipta karya seni audio atau visual menggunakan teknologi PC berkuasa tinggi iaitu HP!

Kami pasti anak-anak muda sekarang ini lebih berbakat dan kreatif sangat kalau gunakan teknologi gajet ni. Macam yang Pengarah Urusan HP Inc. Malaysia, Alex Tan ada cakap yang remaja masa kini lebih ‘berkuasa’ daripada sebelumnya dalam membuat karya dan seni yang bermanfaat bagi anda. Yang ini kami setuju sangat!

Dah alang-alang anda kreatif, apa kata anda grab peluang keemasan ini untuk sertai projek HP Mentorship ini.

Pengalaman real dibimbing secara peribadi oleh ketiga-tiga mentor yang kami sebutkan di atas tadi, ‘ditemani’ pula dengan teknologi komputer riba generasi terbaharu HP Malaysia, sudah tentu ini permulaan baik untuk anda lebarkan sayap dan luaskan bidang kreatif anda tu. Pasti padu lah!

Projek HP Mentorship ini juga terbuka untuk anda yang ada bakat dan kreatif dari semua latar belakang dan tahap kepakaran tau.Jadi, apa yang anda perlu buat kalau nak sertai projek ini? Jeng, jeng, jeng…

Bakal mentee dikehendaki mengemukakan permohonan dan portfolio anda melalui tapak kempen bermula dari 15 Oktober hingga 30 November 2021.

Mentee juga akan ‘bekerja’ dengan HP Specterx360 14, peranti yang boleh ditukar dengan 20% skrin lebih tinggi, atau HP Envy 15, yang dilengkapi dengan HP Smart Sense dan Focus Mode, untuk memperkuat lagi perjalanan kreatif anda dan memulakan karier di bidang yang anda pilih nanti.

Jadi anda ikuti langkah-langkah di bawah ini untuk sertai projek HP Mentorship ini okay!

Langkah 2: Hantar permohonan anda melalui link dan muat naik atau kongsi link portfolio anda dengan karya asal anda seperti yang diminta 30 November 2021.

Langkah 3: Mentor secara peribadi akan memilih mentee untuk mengikuti program bimbingan berdasarkan permohonan anda. Semoga berjaya!

Eh, jangan lupa kongsikan berita baik ini dengan rakan-rakan yang lain tau. Inilah masanya untuk anda bersinar! Bak kata Rihanna, shine bright like a diamond gitu…


DSV Hantar Cik B Balas Lagu Iqbal

Melihatkan kejayaan single pertama bekas, usahawan sensasi, Ahmad Iqbal Zulkifli, ramai netizen meminta jutawan kosmetik, Datuk Seri Vida untuk membalas semula lagu yang ditujukan oleh bekas kekasihnya itu.

Tidak mahu lagi terbabit dalam industri muzik, Vida berkata anak perempuannya, Cik B yang akan membalas lagu Iqbal itu yang bakal dilancarkan tidak lama lagi.

“Cik B tengah buat lagu, akan datang dia balas… saya tak nak masuk gelanggang dah sebab kita dah international level, bagi Cik B dulu la.

“Saya hantar dia je, saya tengok belakang tabir sahaja. Semua Cik B buat, dia tengah tulis lagu dan akan dilancarkan secepat mungkin… luar biasa!

“Semestinya lagu tentang DSV la… kisah DSV yang gersang. Gersang tu secara umum, siapa nak tahu kena subscribe YouTube Cik B,” katanya.

Terdahulu, Vida mengakui tidak sanggup menonton muzik video Iqbal itu sampai habis serta menyifatkan bekas kekasihnya itu seorang yang gilakan populariti.


Nak Bercuti Ke Tu? Jangan Lupa Bawa Ni Sekali

Apa plan korang bila dah boleh rentas negeri ni? Ada yang dah siap pack baju ke tu? Mesti ramai yang dah onz mood holiday tu kan? Maklumlah dah lama sangat dah off mood tu. Sekali dah boleh onz ni, apa lagi. Time to enjoy!

Buat list dulu sebelum pack barang tu, takut-takut tertinggal pula barang penting. Kali tu gambar OOTD pun tak cun dah bila dah tertinggal benda yang patut dibawa.

Dalam tengah berseronok nak bercuti tu, jangan lupa pula ikut SOP. Ingat kita belum menang. Korang memang kena sentiasa berjaga-jaga, paling penting jangan lupa bawa benda alah ni.

Dengan benda alah ni lah dapat tingkatkan lagi daya ketahanan badan korang pada musim sekarang ni. Redoxon Triple Action akan lebih terjamin, sebab nya ini salah satu jalan untuk tingkatkan imuniti badan korang dan orang tersayang.

Paling best, Redoxon Triple Action ni dilengkapi dengan formula baharu, 3 in 1 yang bermanfaat untuk imuniti sihat. Antaranya adalah vitamin C, Zinc dan ditambah dengan vitamin D.

Bila dah cukup semua vitamin dalam badan tu baru lah boleh travel dengan peace of mind. Mood #jomready pun jadi happy jer. Lagi-lagi dengan norma baru sekarang memang kena sentiasa kita jaga kita.

Eh korang cup! Ada hadiah tau untuk korang kali ni. Iphone 13 Pro Max, Apple Ipad Air dan Pek Kasih Redoxon Triple Action boleh jadi milik korang dengan sekelip mata jer.

Bagi korang yang nak rebut hadiah best ni, korang boleh join #JomReady challenge di Tiktok!

Peluang mudah untuk korang grab tiga hadiah menarik ni. Korang hanya perlu ikuti 3 langkah ini.

1. Buka Redoxon #JomReady dan rakam gerakan tarian yang paling kreatif dengan tanda tangan OK. KLIK LINK ini untuk buka filter #JomReady.

2. Muat naik video tersebut di media sosial TikTok korang bersama hashtag #JomReady, pastikan akaun dalam mode public

3. Tag @RedoxonMY dan 2 rakan untuk menyertai cabaran ini untuk peluang dapatkan peluang yang lebih tinggi untuk menang!

Amacam, senang kan nak rebut hadiah dari team Redoxon Triple Action ni. Bagi korang yang kurang faham, korang boleh terus visit #JomReady di Tiktok.

Mood holiday dah onz, korang jangan lupa onz sekali cabaran dari Redoxon Triple Action. Korang boleh jer, join sebelum korang pergi holiday.

Nanti dapat hadiah dari Redoxon Triple Action baru lah lebih berbaloi mood #jomready korang tu. Apa lagi, tiba masanya untuk #JomReady Keluar dengan imuniti yang kuat, dengan pengambilan Redoxon Triple Action setiap hari!


Jangkit Perangai Iqbal, Ariff Bahran Pula Campak Duit

Nampaknya ‘perangai’ usahawan sensasi, Ahmad Iqbal mencampak duit ke lantai seakan menjadi ikutan apabila penyanyi Ariff Bahran pula turut berbuat demikian.

Susulan tindakannya penyanyi itu dilabel riak serta tidak bersyukur dengan rezeki diberikan. Malah, ada yang menegur Ariff supaya tidak menjadikan wang ringgit sebagai konten demi publisiti.

Tampil menjelaskan mengenai video tular tersebut, Ariff berkata dia hanya bergurau sahaja serta mengatakan ia hanyalah duit palsu.

“Semalam saya ke studio sebab nak siapkan beberapa projek, nak siapkan lagu. Kebetulan ketika itu pula ada talent baru Iqbal dan Beby Acha tengah buat content, jadi saya selit la sekali. Ada duit kat situ, tapi semua tu duit prop warna je sama… bukan duit betul,” katanya.

Tiada nait untuk menunjuk-nunjuk, Ariff sekali lagi menjelaskan dia hanya bergurau dan tidak menyangka video tersebut menjadi bualan ramai.

“Saya minta maaf jika ia menggores hati ramai pihak. Kalau itu duit betul saya sendiri akan cakap kepada mereka perbuatan itu tidak betul. Saya tak perasan. Itu hanya kertas biasa yang dicetak seperti duit,” katanya.

Terdahulu, Iqbal bertindak mencampakkan duit di hadapan wartawan mStar kerana berang apabila sering dituduh kaki kikis serta mahu menumpang kekayaan Vida.


Terlalu Minat Aaron Aziz Punca Pasangan Bercerai

Tidak dinafikan masalah rumah tangga semakin meruncing ketika pandemik Covid-19 apabila ada yang berdepan masalah kewangan sehingga mengakibatkan perkahwinan musnah.

Baru-baru ini, Utusan ada mengeluarkan laporan mengenai kes perceraian dimana mengikut rekod Jabatan Kehakiman Syariah Malaysia (JKSM), sejumlah 86,468 kes perceraian berlaku dari awal tahun 2020 hingga Oktober 2021.

BACA: Aaron Aziz Sedih Solatkan Jenazah Ibu Seorang Diri Tanpa Keluarga

Lebih mengejutkan, alasan pasangan bercerai dilihat agak remeh antaranya isteri suka menghabiskan masa melayan permaianan dalam talian PUBG.

Malah, ada yang bercerai kerana isteri terlalu meminat pelakon Aaron Aziz serta rumah bersepah dengan produk Tupperware.

Angka tersebut sekaligus menjadikan sebanyak 212,080 kes direkodkan kes tuntutan cerai di seluruh Malaysia dalam tempoh empat tahun dari 2018 hingga 27 Oktober 2021.

Sementara itu, pelakon Aaron Aziz turut memuat naik keratan akhbar berkenaan susulan namanya turut menjadi punca perceraian pasangan di luar sana.

Mengakui sedih membaca laporan berkenaan, Aaron berkata sebagai suami dia mahukan rumah tangga yang bahagia serta mendoakan agar pasangan tersebut rujuk semula demi anak-anak.

“Ya Allah… saya baca ni saya rasa sedih… Abg sama jugak dgn suami lain inginkan rumahtangga yg bahagia… Abg Harap dapat lah rujuk demi anak anak dan amanah,” tulisnya.


“Usop Tak Putus Asa Walau Kena Reject, Berani Jumpa Family Saya”

Selamat mengikat tali pertunangan dengan gadis pilihan hati semalam selepas dua tahun bercinta, penanyi Usop meluahkan rasa syukur majlis tersebut berjalan dengan lancar.

Berkongsi cerita ketika perkenalannya dengan tunangnya, Fatihah, Usop berkata pada awalnya gadis itu dia melayannya namun akhirnya terbuka hati untuk menerimanya.

“Alhamdulillah, semuanya berjalan lancar. Saya sudah lebih dua tahun mengenali Fatihah dan kini kami beralih ke fasa seterusnya. Kami dijangka mengikat tali pertunangan selama lebih dua bulan dan bakal melangsungkan perkahwinan pada awal tahun hadapan.

“Pada awalnya dia tidak melayan saya untuk berkenalan dengan lebih dekat, lama-lama hatinya terbuka untuk berkawab dan akhirnya kami menjalin hubungan cinta. Saya sangat menyenangi Fatihah,” katanya.

Menurut Fatihah pula, dia terpikat dengan Usop yang ikhlas mahu mengenali dirinya serta tidak pernah putus asa meskipun pernah ditolak sebelum ini.

“Usop seorang yang baik dan jujur. Saya sangat menghargai keikhlasan yang dia tunjukkan. Pada awalnya, dia tak putus asa walau kena ‘reject’. Selepas itu, dia berani mahu bertemu dengan keluarga saya walaupun kami baru sahaja berkenalan.

“Persiapan menuju ke gerbang perkahwinan sedang dilakukan dan kami mohon doa semua pihak agar segalanya berjalan dengan lancar, Insya-Allah,” katanya.


Diana Danielle Bengang Wanita Twitter Tuduh Allahyarham Zulfarhan Punca Kejadian Buli

Selepas empat tahun berlalu, akhirnya pembuli Allahyarham Zulfarhan Osman Zulkarnain sudah pun dijatuhi hukuman oleh mahkamah pada Isnin lalu selepas didapati bersalah.

Bagaimanapun, baru-baru ini tular status seorang netizen di Twitter menuduh Allahyarham menjadi punca kejadian buli itu berlaku sekaligus mengundang kemarahan pelakon Diana Danielle yang tampil bersuara mengenai perkara itu.

BACA: Baru Usia 8 Tahun, Anak Sulung Diana Danielle Pandai Masak Nasi

Bengang dengan kenyataan wanita itu, Diana berkata wanita berkenaan tidak seharusnya berpihak kepada pembuli apabila mahkamah sudah pun menjatuhkan hukuman.

“Pandainya bercakap. Perangai awak tu elok sangat ka sampai layak untuk hidup? Akaun Twitter dia sudah tiada tapi kenyataannya buat saya menggigil. Ia sangat membimbangkan apabila ada orang seperti dia boleh berpihak kepada pembuli dan penindas!

‘Undang-undang sudah dilaksanakan dan semua mereka akan menjalani hukuman. Kami tidak perlukan pendapat anda,” tulisnya.

Dalam pada itu, Diana berkata dia tidak hanya akan berdiam diri mengenai perkara itu apatah lagi dia mempunyai dua orang anak dan mahu budaya buli dihentikan.

“Keadilan untuk Zulfarhan. Hentikan budaya membuli di institusi! Membina jati diri tak ada kena mengena dengan membuli.

“Sudah banyak kali kes buli sehingga menyebabkan kematian. Jadi, macam mana saya nak terus berdiam diri? Saya juga mempunyai anak-anak,” katanya.


“Tak Baik Pijak Duit, Pijak Iqbal InsyaAllah Baik”

Baru-baru ini tular video memaparkan usahawan sensasi, Ahmad Iqbal Zulkifli memijak wang kertas di atas lantai sekaligus mengundang kecaman dan kemarahan netizen.

Perkara itu turut mendapat perhatian pelakon Aeril Zafrel yang berseloroh memuat naik status di Twitter, lebih baik ‘memijak’ Iqbal berbanding duit.

BACA: Iqbal Dedah Kos Poster Lagu Hujan Bersamaan Harga Sebuah Honda Civic

Perkongsian Aeril itu mendapat pelbagai reaksi netizen yang bersetuju dengan pelakon berkenaan meskipun hanya sekadar gurauan.

Malah, ada yang meninggalkan komen sindiran berbunyi,” “Seburuk mana pun Iqbal, sejahat mana pun dia, tolonglah kita sebagai manusia janganlah bersikap terlalu lembut dalam memaki. Kalau nak maki, maki betul-betul,” tulis netizen itu.

Terdahulu, Iqbal menjelaskan wang kertas yang bertebaran di atas lantai itu hanyalah wang palsu. Katanya lagi, tidak mungkin dirinya sebegitu dangkal hanya kerana dilihat memijak wang.

“Saya masih tahu batas adab. Masih tahu menilai baik dan buruk. Ketika itu, kami semua mahu cepat kemaskan studio. Oleh sebab terlalu banyak kertas bertaburan, saya dengan selamba cepat-cepat kemaskan menggunakan kaki. Tanpa terfikir ia dirakam dan kebetulan hanya muka saya seorang terpapar.

“Tiada daya saya untuk berkata lebih kerana video itu telah tersebar dan menjadi bahan hinaan orang. Saya maafkan bagi yang menyebarkan kerana visualnya memang tampak seolah-olah saya manusia tidak waras. Saya hanya berserah,” katanya


“Tak Kisah Vida Meluat Ke, Pening Ke…Makanlah Paracetamol”

Baru sahaja melancarkan single berjudul Hujan pada Isnin lalu, selepas dua hari dimuat naik di laman YouTube, muzik video ushawan sensasi, Ahmad Iqbal Zulkifli kini sudah pun mendapat sebanyak 1 juta tontonan.

Mengakui gembira dengan komen positif diterima daripada netizen, bagaimanapun Iqbal berkata meskipun dia bukan penyanyi profesional namun nyanyiannya tidaklah teruk.

“Tentulah saya rasa seronok, tapi saya kena lebih bertanggungjawab sebab apabila dah masuk industri muzik mesti ada kritikan. Saya bukan penyanyi profesional tapi rasanya suara saya tidaklah memalukan,” katanya.

Mengulas mengenai dakwaan bekas kekasihnya, Datuk Seri Vida kononnya dia menggunakan kisah cinta peribadi mereka untuk publisiti, Iqbal mengakui tentang hal tersebut.

“Siapa makan cili dia terasa pedasnya. Biarlah netizen yang menilai dan saya tidak menafikan apa yang berlaku.

“Saya tak perlukan views daripada dia dan tak kisah lah dia meluat ke atau nak pening, makan la paracetamol,” katanya.


Usop Selamat Bertunang Dengan Gadis Pilihan

Selepas dua tahun menjalin hubungan persahabatan, penyanyi Usop Mentor selamat mengikat tali pertunangan dengan gadis pilihannya, Nur Fatihah Md Hashim hari ini.

Meluahkan rasa syukur majlis berjalan lancar, Usop berkata dia sudah bersedia bergelar suami kepada model sambilan itu dijangka pada Februari depan.

“Sejak semalam saya memikirkan tentang majlis ini, gementar juga… tapi Alhamdulillah syukur semuanya berjalan lancar dan selesai dengan jayanya. Selepas ini saya kena fikir fasal majlis perkahwinan pula.

“InsyaAllah ikut perancangan Februari depan kami akan bernikah… kalau ikutkan saya memang nak cepat-cepat kahwin tapi ada beberapa tugasan dan komitmen kerja yang belum selesai,” katanya.

Berkongsi detik perkenalan, Usop berkata dia bertemu Fatihah ketika menghadiri majlis rumah terbuka sahabatnya pada 2019 dan sudah terpikat ketika kali pertama melihat gadis itu.

“Saya jumpa dia di majlis rumah terbuka seorang sahabat. Pertama kali tengok dia hati saya dah terpikat… cantik dan tinggi orangnya. Saya minta akaun Instagram dia, masa itu hanya sekadar nak berkawan sahaja.

“Kemudian kami bertukar nombor telefon dan saya luahkan hasrat nak ajak kahwin… sebenarnya saya pun tak sangka hubungan kami sampai ke fasa serius,” kongsinya.

Dalam pada itu, Usop menyifatkan tunangnya itu seorang gadis yang menyenangkan dan menerima dirinya seadanya meskipun dia tidak mempunyai apa-apa ketika itu.

“Dia menerima saya seadanya dari zaman tak ada apa-apa sampailah sekarang ini. Dia tak pandang harta, awal perkenalan dulu saya tak ada apa-apa, kereta pun tak ada,” katanya.


Netizen Sayu Lihat Shuib Bawa Selendang Siti Sarah Bercuti Di Langkawi

Meskipun sudah dua bulan pemergian Allahyarham Siti Sarah, Shuib sebelum ini berkata emosinya masih belum stabil dan sukar mengawal perasaan setiap kali terkenangkan isterinya.

Baru-baru ini Shuib membawa keluarganya bercuti di Langkawi, namun apa yang menjadi perhatian tular satu video dikongsikan akaun TikTok @langkawiskycab menggambarkan rasa rindu pelawak itu kepada isteri tercinta.

Video tersebut sempat merakamkan Shuib memegang selendang milik Siti Sarah sekaligus menimbulkan rasa sebak di kalangan netizen yang mengatakan pasti percutian kali ini lain kerana tanpa bidadarinya disisi.

Malah, ada yang mengatakan Allahyarham sememangnya seorang yang begitu istimewa dalam hati Shuib serta mendoakan pelawak itu terus kuat menghadapi dugaan.

Kata netizen lagi, Shuib reda dengan pemergian Siti Sarah namun rasa rindu terhadap isteri tercintanya itu hanya Allah sahaja yang tahu.

Terdahulu, Shuib berkata dia akan menziarahi pusara isterinya setiap Isnin dan Jumaat untuk berkongsikan semua perkara.  Ujarnya, dia masih lagi berehat dan tidak lagi bekerja sejak pemergian arwah.


Suami Nynaa Harizal Buat Laporan Polis Dakwa Isteri Dilarikan Mentua

Baru sahaja mendirikan rumah tangga dua bulan lalu, suami kepada pelakon Nynaa Harizan buntu apabila isterinya dilarikan oleh ibu bapa mentuanya pada Isnin lalu.

Menurut Mohamed Fahmi Ilyas, dia sendiri tidak mengetahui punca isterinya dilarikan secara paksa dari lokasi penggambaran sebuah drama dan masih tidak mengetahui dimana keberadaan isterinya.

“Saya berjaya bercakap dengan si bapa, dia cakap sudi untuk berjumpa tapi bila dan di mana tak tahu lagi. Saya syak Nynaa berada di Johor. Keadaan semasa saya boleh cuba telefon Nynaa tapi panggilan akan pergi ke voicemail (mel suara).

“WhatsApp pun ‘single tick’. Jadi, saya tak tahu. Dia (bapa mentua) cakap, anak dia dan dia tahu macam mana nak jaga. Saya tak rasa dia akan sakiti anaknya tapi sama ada Nynaa tertekan, cukup makan, sedang nangis, saya tidak tahu,” katanya.

Dalam pada itu, Fahmi menafikan tindakan bapa mentuanya itu disebabkan faktor kewangan dirinya yang dikatakan masih belum berkemampuan.

“Dari segi aspek kewangan, memang ada isu sejak permulaan perkahwinan. Saya baru berusia 29 tahun, mereka tak boleh harapkan saya ada segala kemewahan.

“Tapi saya tidak mahu memperincikan tentang hal itu (status kewangan) sebab saya rasa kurang elok untuk ulas dengan lebih lanjut,” ujarnya.

Kata Fahmi lagi, hubungannya dengan bapa mentua tidak ada masalah namun hubungan dengan ibu mentuanya yang dingin sejak awal.

Fahmi mendakwa bapa mentuanya turut mengugut serta mengacukan senjata api pada pengawal peribadi Nynaa serta memberi amaran akan melepaskan tembakan jika dihalang mengambil anaknya.

“Saya buat laporan polis kerana bapa mentua telah melarikan isteri saya tanpa pengetahuan saya selaku suaminya yang sah.

“Dia buat begitu dengan mengugut pengawal peribadi saya menggunakan senjata api. Saya guna perkataan ‘penculikan’ dalam laporan polis kerana tiada sebarang maklumat sahih yang saya ketahui ketika kejadian itu berlaku,” katanya.

Untuk rekod, Fahmi dan Nynaa mendirikan rumah tangga pada 28 Ogos lalu.


Suami Pelakon Mabuk Tampar Anak Ditahan

Suami kepada seorang pelakon ditahan selepas dipercayai menampar anak perempuan mereka berusia sembilan tahun pada Ahad lalu.

Memetik laporan Harian Metro, Ketua Polis Daerah Wangsa Maju Superintendan Ashari Abu Samah berkata, pihaknya menerima laporan polis daripada pelakon wanita berusia 41 tahun itu pada Ahad lalu.

Siasatan awal mendapati, kejadian berlaku apabila suspek berusia 35 tahun disyaki dalam keadaan mabuk bergaduh dengan pelakon berkenaan.

Difahamkan, anak pasangan itu cuba meleraikan pergaduhan tersebut bagaimanapun telah ditampar oleh suspek. Pelakon itu juga memberitahu suspek merupakan seorang kaki mabuk dan panas baran.

Susulan kejadian itu, anak pelakon tersebut mengalami sakit pada bahagian pipi dan telinga akibat dilempang.

Suspek telah ditahan reman selama tiga hari hingga Jumaat ini bagi membantu siasatan. Kes disiasat mengikut Seksyen 323 Kanun Keseksaan dan Seksyen 18A Akta Keganasan Rumah Tangga 1994

Pelakon wanita terbabit pernah berlakon drama Kampong Pisang Bersiri-siri arahan Allahyarham Mamat Khalid.

Selain itu, dia turut pernah membintangi filem Sembilu, Kala Malam Bulan Mengambang, Dukun serta Hantu Kak Limah: Husin, Mon dan Jin Pakai Toncit.


Iqbal Dedah Kos Poster Lagu Hujan Bersamaan Harga Sebuah Honda Civic

Isnin lalu, usahawan sensasi Ahmad Iqbal yang juga bekas kekasih jutawan kosmetik, Datuk Seri Vida sudah pun melancarkan single terbaru berjudul Hujan.

Menerusi satu perkongsian di Facebook, Iqbal menjelaskan maksud disebalik poster single terbarunya itu yang diilhamkan daripada filem terbitan luar negara.

Kata Iqbal lagi, jurugambar serta pereka grafik yang terlibat dalam pembikinan poster tersebut juga pernah berkarya untuk produk-produk antarabangsa.

“Poster lagu Hujan ini berkonsepkan filem antarabangsa. Jurugambar & pereka grafik ini sememangnya pernah berkarya untuk produk antarabangsa. Tali yang mengikat tangan dan kaki saya itu diedit seperti boneka,” katanya.

Dalam pada itu, Iqbal turut mendedahkan kos penggambaran dan grafik untuk menghasilkan poster tersebut mencecah kos seperti membeli Honda Civic.

“Kos penggambaran & grafik kesemuanya (termasuk gambar-gambar lain lagi)bersamaan sebuah kereta Honda Civic saya yang ramai hina,” katanya.

Terdahulu, Iqbal berkata lagu tersebut adalah kisah benar tentang suka duka perjalanan hidupnya selama ini. Iqbal turut memasang angan-angan untuk beraksi di pentas AJL serta yakin boleh bersaing di pentas berprestij itu.


Rossa Dedah Sudah Sebulan Tak Sebumbung Dengan Shuk

Nampaknya drama rumah tangga pelawak Shuk Sahar masih tiada kesudahan lagi apabila isterinya, Rossa Sera mendedahkan suaminya itu didakwa curang lagi.

Terbaru, Rossa mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selpeas lima tahun berdepan konflik rumah tangga.

“Saya dalam proses failkan cerai terhadap Shuk. Saya nekad untuk bercerai kerana hampir lima tahun bertahan dengan penderaan emosi ini. Malah, sejak sebulan lalu kami tidak lagi tinggal bersama.

“Pelik kerana perceraian sudah dalam proses, kenapa mereka berdua tidak dapat bertahan seketika dan semakin ligat? Sebagai isteri, pastinya saya mempunyai naluri mengenai kehadiran wanita lain ketika Shuk bekerja di Pulau Pinang.

“Dia suka memanipulasi dan itu membuatkan saya sering memaafkannya. Apabila terbongkar begini, orang di luar sana yang berkongsi dan bertanya kepada saya,” katanya.

Nekad untuk bercerai, Rossa berkata sudah cukup dia bersabar selama ini dan tidak peduli dengan pendapat orang luar kerana dia yang hadapi semuanya sendiri.

“Apa yang penting kali ini saya tegas dengan keputusan untuk berpisah. Shuk dengan perempuan itu memang banyak kali berpakat. Rasanya cukuplah kesabaran saya sehingga ke tahap ini saja. Tempoh sebulan berjauhan ini memberikan saya ruang untuk berfikir dengan lebih mendalam.

“Keluarga juga tidak menghakimi atau membenci Shuk kerana apa pun keputusan terletak di tangan saya. Semoga kes ini dapat diselesaikan dengan cepat,” katanya.

Semalam, Rossa memuat naik mesej di Instagram diterima daripada netizen yang mendakwa terlihat Shuk bersama kekasih gelapnya menonton wayang di Penang.


Roslan Shah Nak Pulangkan Semula Duit RM1,000 Disedekahkan Iqbal

Baru-baru ini tular video memaparkan usahawan sensasi, Ahmad Iqbal Zulkifli memijak duit di atas lantai sekaligus mengundang kecaman netizen.

Turut kesal dengan tindakan Iqbal itu, personaliti TV, Roslan Shah menegur usahawan itu yang seolah tidak menghormati rezeki yang diberikan oleh Allah.

“Orang waras saja boleh menilaikan duit tidak boleh dipijak-pijak kerana apa yang kita dapat kita kena bersyukur dan duit adalah sumber rezeki diterima dari tangan bukan kita pijak dengan kaki.

“Manusia ada fikiran dan dididik oleh ahli keluarga sebenarnya tetapi akhir zaman sekarang duit pun sanggup untuk dipijak-pijak,” katanya.

Menerusi perkongsian di Instagram itu, Roslan berkata dia juga mahu memulangkan semula wang sebanyak RM1,000 yang pernah disumbangkan oleh Iqbal kepadanya sebelum ini pada 22 September lalu.

“Harap maaf Iqbal Zulkefli, cik Lan (panggilan Roslan) nak beri balik duit tempoh hari Iqbal transfer (masukkan dalam akaun).

“Lagi pun saya tak gunakan lagi. Saya rasa terkilan cara Iqbal pijak duit dan hilang hormat terhadap Iqbal,” tulisnya.

Meskipun kesal dengan tindakan Iqbal itu, Roslan turut menzahirkan ucapan tahniah buat Iqbal di atas kejayaan single sulungnya itu.


“Saya Terus Terang Suara Iqbal Hanya Level Karaoke”

Tampil dengan single berjudul Hujan, lagu terbaru usahawan sensasi, Ahmad Iqbal Zulkifli yang dilancarkan Isnin lalu ternyata menjadi perhatian ramai.

Diminta memberi respon mengenai kualiti vokal usahawan berkenaan, komposer terkenal Dr. Azmeer Abu Bakar berkata suara Iqbal hanya standard penyanyi karaoke.

BACA: “Kalau Dibiarkan Usahawan Gila Glamor Terus ‘Propa’ Buat Muzik, Hancur Masa Depan Industri”

“Maaf nak cakap, bukan kata tak sedap tapi sekadar level karaoke yang biasa-biasa saja. Saya rasa berjuta orang boleh nyanyi macam tu Kalau dia datang kepada saya untuk jadi artis rakaman saya akan reject,” katanya.

Azmeer turut memberi pesanan kepada Iqbal untuk memberi peluang kepada penyanyi lain menyanyikan lagu tersebut supaya tidak disia-siakan karya berkenaan.

“Saya nasihat Iqbal cuba fikir-fikirkan kalau ada penyanyi yang lebih baik menyanyikan lagi tersebut, bagilah peluang kepada penyanyi yang lebih elok.

“Sebab lagu ni sedap, muzik sedap, lirik pun bagus, tajuk pun bagus, akan tetapi nyanyian Iqbal biasa. Itu pendapat saya, jangan kecil hati. Saya jenis terus terang, saya tak cakap belakang-belakang,” katanya.

Mengulas mengenai kenyataan Iqbal yang tidak menolak jika lagu tersebut layak ke Anugerah Juara Lagu, Azmeer berkata jika dia menjadi juri, lagu tersebut tidak akan dipilih.

“Kalau ada rezeki dia dapatlah ke Juara Lagu, tapi kalau nasib dia tak baik, saya jadi juri penilai, saya tak pilih lagu ini. Minta maaflah, jangan kecil hati.

“Saya seorang profesional, bagi saya lagu tersebut tak layak ke Juara Lagu, namun terserah pada juri. Kalau saya, saya tak suka, akan reject awal-awal,” katanya.


Ika Nabella Kecewa Belanja RM3,000 Bercuti Di Vila Mewah Tapi Aircond Rosak

Baru-baru ini, pelakon Ika Nabella berkongsikan pengalamannya apabila percutiannya bersama keluarga musnah kerana pendingin hawa villa yang diduduki oleh mereka rosak.

Menurut Ika lagi, paling terkesan adalah anak lelakinya, Noah yang terpaksa tidur dalam keadaan tidak selesan dan berpeluh-peluh.

Kata Ika lagi, lebih kesal apabila pihak pengurusan villa di Janda Baik itu tidak mengendahkan aduannya dan membiarkan mereka sekeluarga tertunggu-tunggu hingga pukul 4 pagi.

“Bowie cuba menghubungi pengurusan selama lima jam dan mereka membiarkan kami tertunggu-tunggu dengan alasan ‘saya minta penyelia usahakan’ dan hanya satu tick selepas berkali-kali panggilan telefon.

“Servis yang sangat teruk apabila anda membiarkan pelanggan menunggu lima jam tanpa tindakan apa-apa. Akhirnya kami menukarkan bilik Noah dan meletakkan dia bersama-sama dengan sepupunya.

“Bayangkan kalau ada bayi yang tidur dalam satu bilik seorang mengigau dan menangis, apa akan jadi kepada mereka semua?” katanya.

Kata Ika lagi, dia membayar lebih RM3,000 untuk percutian tersebut namun servis yang ditawarkan tidak memuaskan dan seperti tidak berbaloi.

“Tak boleh buat apa-apa sebab biliknya tak ada pendingin hawa dan pintu tak boleh kunci. Saya harap mereka akan membetulkannya pada pagi nanti sebab saya dah belanja RM3,000 untuk anak saya tidur dalam keadaan tidak selesa,” katanya.

Dalam entri tersebut, Ika turut meraskan dirinya seperti seorang ibu yang teruk kerana tidak dapat melakukan apa-apa untuk keselesaan anaknya hanya disebabkan kecuaian pihak lain.


DSV Tak Sanggup Tengok MV Lagu Iqbal Sampai Habis

Bekas kekasihnya, Ahmad Iqbal Zulkifli baru sahaja melancarkan single berjudul Hujan pada Isnin lalu, jutawan kosmetik, Datuk Seri Vida berkata dia tidak sanggup menonton muzik video berkenaan sampai habis.

Vida menyifatkan bekas pembantunya itu gilakan populariti sehingga sanggup menjadikan kisah kahwin tak jadi sebagai jalan cerita muzik video lagu berkenaan.

BACA: Sambut Hari Lahir Ke-50, DSV Hanya Mahu Kasih Sayang Allah

“Saya akui sentap apabila orang samakan jalan cerita dalam MV itu dengan kisah kami..try hard yang memualkan! Dia memang lapar populariti, buat apa sahaja kerana nak capai impian untuk popular.

“Saya tak sanggup nak tengok MV itu sampai habis. Dia jaja kisah peribadi, semuanya penuh temberang dan pembohongan demi nak meraih populariti dan simpati orang ramai.

“Walaupun MV itu dah diubah menggambarkan saya yang tak bertudung, tak pakai bling-bling dan guna pelakon muda, tapi netizen masih dapat rasa persamaan cerita kami,” katanya.

Mengulas mengenai suara Iqbal, Vida mengakui ianya seperti apa yang diperkatakan pengarah Michael Ang sebelum ini yang menyamakan seperti pondan pencen.

Dalam pada itu, Vida sempat mengucapkan tahniah kepada Iqbal yang akhirnya berjaya meraih populariti singkat dengan menjaja kisah cinta mereka.

“Sebenarnya kekuatan pada lagu ini adalah MV yang sangat kreatif. Itu saya tak boleh nafikan. Suara ada la sikit-sikit macam yang Michael Ang kata dulu (suara kepit macam pondan pencen). Nak masuk anugerah lagu? Saya gelak dulu.

“Lirik lagu itu berkaitan kisah saya adalah jalan utama cerita tapi pembohongan memang jelas dan nyata, cuma cerita sebenar dah di plot twist, kalah cerita tamil,” katanya.


“Isu Artis Terlibat Dadah Tak Perlu Diperbesarkan, Beri Peluang Kedua”

Pelakon Pekin Ibrahim berpendapat kes artis terlibat dengan dadah tidak perlu diperbesarkan kerana ia bukanlah perkara baru dalam industri hiburan.

Menurut Pekin, daripada mencari salah adalah lebih baik jika memberi peluang kedua kepada mereka ini untuk memperbaiki diri dan menyesali perbuatan tersebut.

BACA: Tiga Tahun Kahwin, Mona Allen & Pekin Jalani Rawatan Kesuburan

“Saya berpendapat isu dadah dalam kalangan industri kreatif tidak perlu diperbesarkan kerana ia bukan perkara baru lagi.

“Lebih baik fokus menjaga diri kita daripada mencari salah orang lain dan beri peluang kepada mereka yang terbabit dan tidak memperbesarkan isu ini. Apatah lagi ramai penangih di luar sana, mungkin kerana artis jadi lebih mendapat perhatian,” katanya.

Berkongsikan pandangannya mengenai isu tersebut sebelum ini, Pekin berkata perkongsiannya itu hanyalah pendapat peribadi semata-mata.

Terdahulu, pelakon Niezam Zaidi, pengarah dan kru produksi mengaku bersalah atas tuduhan memiliki dadah di Mahkamah Majistret Kuala Kangsar, Perak.


Tiada Lagi Tempat Bermanja, Ali Puteh Rindu Arwah Ibu

Genap sebulan pemergian ibu tercinta, Sabariah Arshad, pelawak Ali Puteh meluahkan rasa rindu terhadap arwah ibunya yang meninggal dunia pada 30 September lalu.

Menerusi satu perkongsian di Instagram, Ali berkata dia masih membiasakan diri arwah ibunya kini sudah tiada dan kini tiada lagi tempat bermanja.

“Genap sebulan mak pergi, rindu mak yang teramat rindu. Sunyi je tanpa mak. Dah tak ada tempat bermanja dengan mak. Doa angah sentiasa ada buat mak,” tulisnya.

Sementara itu, dalam satu hantaran lain, Ali meluahkan rasa rindu terhadap arwah abangnya, Abam Bocey. Menurut Ali, dia kini sendirian dan hanya kenangan sahaja yang tinggal.

Terdahulu, Allahyarham Sabariah Arshad meninggal dunia di Hospital Selayang pada 30 September lalu akibat serangan asma dan ditidurkan sebelum meninggal dunia.


Isteri Dedah Shuk Kantoi Dating Dengan Skandal Lagi

Nampaknya drama rumah tangga pelawak Shuk Sahar masih tiada kesudahan lagi apabila isterinya, Rossa Sera mendedahkan suaminya itu didakwa curang lagi.

Menerusi satu perkongsian di Insta Story, Sera seakan meluahkan rasa geram dengan suami dan skandalnya itu. Sera turut memuat naik mesej di Instagram diterima daripada netizen yang mendakwa terlihat Shuk bersama kekasih gelapnya menonton wayang di Penang.

BACA: Shuk Nak Saman Gadis, Nafi Buat Lawak Double Meaning Di Konti

Menerusi mesej berkenaan, Sera menafikan dia bersama Shuk ketika itu dan mengatakan suaminya itu bersama wanita dikenali sebagai Farah.

Bukan itu sahaja, seorang lagi netizen turut mendakwa terserempak dengan pelawak berkenaan bersama Farah sambil bergambar dengan peminat tanpa segan silu berjalan berdua.

Mungkin sudah lali dengan hal kecurangan suaminya itu, Sera sempat menyindir Shuk dan skandalnya hanya berpura-pura menjadi mangsa sedangkan ramai sudah melihat mereka keluar bersama.

Malah, Sera turut meminta meminta orang ramai yang melihat atau terserempak dengan mereka berdua supaya merakam video dan mengambil gambar sebagai bukti.

Sejak tahun lalu hangat diperkatakan mengenai hal rumah tangga Shuk apabila berlaku curang. Meskipun sudah berusaha memaafkan suaminya, Sera akui terkilan peluang diberikan disia-siakan.


Peminat Mengalir Air Mata Bila Baby Bump Neelofa Dah Nampak Nyata

Baru-baru ini, selebriti popular Neelofa hadir di majlis Malam Cahaya Rasulullah 2021/1443H anjuran pertubuhan miliknya iaitu Pertubuhan Kasih Neelofa.

Kehadirannya itu ternyata mencuri perhatian ramai dan seolah menjawab tanda tanya netizen selama ini apabila menampakkan baby bump nyata sekaligus membuatkan peminat teruja.

Tampil sopan mengenakan jubah berwarna biru cair, bekas pengacara MeleTOP itu turut dilihat sekali sekala mengusap perutnya yang sarat.

Menjengah di ruangan komen Instagram @lofa.page, ramai peminat yang memuji dan tidak kurang juga menitipkan doa buat isteri PU Riz itu.

Tidak kurang juga, ada yang mengalirkan air mata tanda syukur apabila melihat baby bump Neelofa yang semakin jelas kelihatan.

“Bila dah nampak nyata, tetiba air mata syukur akak mengalir. Syukur alhamdulillah, semoga yang baik-baik saja dan sentiasa dalam lindungan kasih sayang Allah S.W.T.” tulis seorang peminat.

“MasyaAllah macam dah nampak baby bump tu. Doa yang baik-baik,” tulis netizen.

Terdahulu, Neelofa berkata adalah lebih baik jika berkongsikan tentang kelahiran berbanding proses kehamilan kerana bimbang pelbagai kemungkinan boleh berlaku.


Zara Zya Mahu Lelaki Berkerjaya, Boleh Tampung Dirinya Sampai Tua

Selepas melalui pengalaman putus tunang, pelakon Zara Zya berkata dia kini memilih untuk berahsia sekiranya mempunyai kekasih hati satu hari nanti.

Zara berkata dia mengakui kini lebih berahsia berbanding sebelum ini dia tidak kisah berkongsi kisah cintanya kepada umum.

BACA: Sambut Birthday Bersama, Zara Zya & Alha Alfa Bercinta Ke?

“Selagi saya belum berkahwin, orang akan tertanya-tanya saya dengan siapa (bercinta)? Sebab sekarang saya terlalu berahsia, tidak seperti sebelum ini. Kalau dahulu memang saya kongsikan (kisah cinta) dengan peminat,” katanya.

Dalam pada itu, Zara berkata dia mengakui sudah bersedia untuk bergelar isteri seandainya dipertemukan dengan pasangan yang tepat.

“Sebelum ini orang memang dah tahu kisah saya (putus tunang). Jadi saya tidak mahu perkara sama berlaku. Cuma apa yang boleh saya katakan, doakan sahaja yang baik-baik untuk saya. Insya-Allah bila sampai waktunya, saya akan beritahu nanti.

“Saya bukan orang yang akan sorok pada peminat. Lagi pun siapa yang tidak mahu berkahwin?” katanya.

Ditanya mengenai ciri lelaki idaman, Zaya berkata dia tidak terlalu memilih, cukuplah jika pasangannya itu seorang yang bertanggungjawab.

“Lelaki pilihan? Saya tidak memilih. Kalau ditanya ketika waktu muda, mesti kita akan cakap nak kriteria lelaki tinggi dan baik. Semua orang nak yang baik.

“Tapi sekarang, apa yang saya boleh katakan, saya mencari seorang lelaki yang ada kerjaya, boleh tampung saya sampai hari tua dan boleh membimbing saya di dunia dan akhirat. Itu sahaja,” katanya.


Zahirah Macwilson Akui Letih Urus Rumahtangga Sendirian

Tidak dinafikan bukan mudah untuk wanita yang sudah bergelar ibu menguruskan keluarga serta anak dalam masa yang sama perlu bekerja.

Perkara itu juga turut dilalui pelakon Zahirah Macwilson yang meluahkan rasa letih apabila perlu menguruskan rumah tangga seorang diri tanpa suaminya, Aiman Hakim yang sudah kembali bekerja dan mula menjalani penggambaran.

“Menjaga Isaac, menjaga nenek, mengemas rumah, membersih, memasak, mengurus kerja saya sendiri/content.

“Belum lagi sebut pasal Isaac hilang selera makan sebab sakit gigi nak tumbuh (buatkan dia makanan dan dia langsung tak ada rasa nak makan). Mengurus segalanya sendirian. Sejujurnya saya tak pernah rasa hilang tenaga macam ni,” luahnya.

Kata Zahirah lagi, dia terpaksa luahkan kerana dirinya terlalu penat menguruskan rumah tangga sehingga dia terlupa untuk makan.

“Harus luahkan sedikit sebab saya terlalu penat dan lengan lenguh (dukung 9kg setiap hari dan sampai lupa nak makan). Dah tak kisah dengan rupa saya sebab.. Keutamaan dah berbeza sekarang,” katanya lagi.

Dalam pada itu, Zahirah berkata dia bukan ingin merungut namun apa yang dirasainya perlu diluahkan. Malah, Zahirah turut bertanyakan ada atau tidak mereka diluar sana rasa terlalu penat sheingga mahu menjerit.

“Bukan nak mengeluh atau apa-apa tapi cuma ingin luahkan. Ada sesiapa yang rasa penat hingga sampai satu masa mereka ingin breakdown atau menjerit?

“Tidak kira sama ada anda ada seorang anak atau lima, tiada anak dan cuma melalui saat yang sukar dan saat yang menekan,” katanya.


Ana Raffali Dikecam Terlalu Agungkan Mat Salih

Sudah lama tak dengar cerita mengenai Ana Raffali, baru-baru ini penyanyi itu dikecam oleh netizen serta dilabel sebagai seorang yang terlalu mengagung-agungkan bahasa Inggeris

Nama penyanyi itu menjadi bualan ramai apabila menegur penggunaan penggailan formal yang selalu digunakan kebanyakan rakyat Malaysia terutama di sekolah-sekolah.

Menerusi satu entri, Ana berkata penggunaan ganti nama ‘Sir’ sebagai salutasi atau protokol yang dibudayakan di sekolah bagi guru lelaki sebenarnya tidak betul.

“Tolong hapuskan penggunaan ‘Sir’ (masukkan nama orang) ketika memanggil cikgu atau pensyarah lelaki melainkan mereka telah menerima anugerah kesatria daripada Ratu England.

“Boleh gunakan ‘En.’ atau ‘Mr.’ dengan yakin atau ‘Dr.’, ‘Prof.’, ‘Datuk’, ‘Datin’, ‘Tan Sri’ dan sebagainya. Tolong,” tulisnya.

Ana yang kini merupakan seorang guru bahasa Inggeris berkata sudah menjadi tanggungjawabnya untuk membetulkan kesalahan yang sudah lama menjadi satu amalan penggunaan bahasa ketika ini.

Susulan perkongsian Ana itu mengenai perkara itu, ada segelintir kurang senang sehingga menyifatkan penyanyi itu suka berdrama dan suka memanjangkan isu.

“Kenyataan anda (Ana) memang betul. Pelik kalau ada mat salih akan tanya ‘why are there so many people who received a knighthood in Malaysia‘ (mengapa ramai orang yang terima anugerah kesatria di Malaysia?).”

Tidak hanya berdiam diri, Ana dilihat membalas komen seorang netizen mengatakan bahawa dia hanya berkongsikan cara menggunakan nama tersebut dengan betul.

“Itu bukan perkara atau isi utama ciapan (saya). Saya hanya berkongsi penggunaan yang betul untuk perkataan yang dimaksudkan (Sir). Yang lain-lain hanya perincian sokongan sama ada untuk diterima atau tidak,” tulisnya.

Untuk pengetahuan anda, mengikut ‘undang-undang’ nahu bahasa Inggeris, perkataan ‘Sir’ tidak sepatutnya digunakan bersama nama orang namun sudah menjadi amalan di kebanyakan sekolah di negara ini.


Anzalna Nasir Bangga Bapa Pegang Jawatan CEO Finas

Meluahkan rasa syukur, pelakon Anzalna Nasir bangga dengan pelantikan bapanya, Profesor Dr Md Nasir Ibrahim sebagai Ketua Pegawai Eksekutif (CEO) Perbadanan Kemajuan Nasional Malaysia (Finas).

Gembira dengan pengumuman tersebut, Anzalna berkata ia merupakan satu tanggungjawab besar untuk bapanya dalam memperkaskan industri perfileman negara.

“Alhamdulillah. Congratulations dad! I’m so proud of you. Sebagai anak, tumpang gembira. Ini adalah tanngungjawab, amanah besar dan teamwork semua pihak yang akan bersama-sama memacu industri filem kita,” tulisnya.

Menerusi satu entri di Instagram, Anzalna turut memuat naik posting mengenai perlantikan bapanya itu untuk tatapan umum.

Perkongsian Anzalna itu turut mendapat pelbagai reaksi netizen yang tidak melepaskan peluang untuk mengucapkan tahniah.

Untuk rekod, Md Nasir mempunyai kelulusan Ijazah Doktor Falsafah Pendidikan Seni dari Universiti Tasmania, Australia serta Pasca Kedoktoran dalam bidang sama dari Universiti Sheffield Halam, United Kingdom pada 2014.


Walau Tak Ada Maid, Mila Jirin Syukur Allah Mudahkan Urusan

Nampaknya usahawan selebriti Mila Jirin semakin sibuk menguruskan perniagaannya selepas sekian lama terhenti disebabkan pandemik Covid-19.

Meskipun sibuk menguruskan perniagaan dan keluarga, bagaimanapun Mila meluahkan rasa syukur Allah permudahkan segala urusan.

BACA: Lama Tiada Job, Mila Jirin Tak Puas Hati KJ Belum Sedia Buka Majlis Sosial

Menerusi satu perkongsian di Instagram, Mila berkata dia tidak mengambil orang gaji meskipun sangat sibuk namun percaya Allah akan memudahkan urusannya.

“Alhamdulillah walaupun tak ada maid… Allah tetap mudahkan urusan. Walaupun memang tersangat sibuk. Tak sempat dah nak mengelamun. Kerja rumah, jaga anak, lari uruskan hal perniagaan. Back home office work. Insya Allah…. Jika Allah mudahkan tiada sesiapa dapat menghalang,” tulisnya.

Dalam pada itu, Mila turut memohon maaf jika kurang aktif di media sosial kerana sibuk dan tidak cukup tangan apatah lagi perlu menguruskan enam syarikat.


Bagaimana Untuk Bijak & Jimat Berbelanja? Kami Ada Jawapannya!

Perancangan kewangan yang bijak sekarang ini sangat penting. Yelah nak berjimat cermat kan. Kalau tak, laju jer duit tu keluar macam air. Hari ini gaji, esok dah fikir bila pula gaji bulan depan nak masuk. Haha..betul tak?

Jadi, apa yang anda boleh buat adalah jadikan duit anda tu berbaloi untuk dibelanjakan dengan mendapatkan barang yang perlu dibeli pada harga lebih rendah. Amacam?

Rajin-rajinkan lah diri anda tu buat tinjauan harga. Usha-usha dulu mana yang anda rasa berbaloi untuk dibelanja. Ada jer barang murah tapi kualiti tiptop! Macam MR.DOLLAR ni lah.

Sebut jer kedai MR.DOLLAR, siapa jer yang tak kenal kan? Geng perempuan kalau masuk dalam tu memang ‘sesat’ terus. Tiba-tiba lupa jalan pulang weh! Jatuh cinta berkali-kali kalau dipandangnya. Tak pernahnya dorang tu buat dek jer kalau ‘terserempak’ dengan MR.DOLLAR ni. Memang betul ‘Mr Right’ untuk dorang. Haha…

Kalau tengok dari luar kedai MR.DOLLAR yang semakin mendapat nama ini, memang sangat menarik!

Kalau anda tengok logo seperti muka sedang senyum tu, siapa jer yang tak jatuh cinta? Ditambah pula dengan warna yang ceria beserta tulisan comel bentuk kening di atas huruf ‘M’ tu, amboi nak masuk dalam kedai pun happy jadinya.

Ditambah pula tulisan “Always RM2 & RM5” yang terdapat di situ, memang lagi ramai lah yang terkena umpan!

Harga tetap pula tu untuk semua produk yang ditawarkan. Murah betul weh. Memang betul dijamin mesra poket dan berpatutan. Save budget betul.

Anda boleh pilih jer semua barang di MR.DOLLAR itu mengikut bajet anda iaitu antara RM2 dan RM5. Ishlah, betul-betul syurga gais. Murah yakmat. Kalau kami ni, memang tak sedar ambil barang tu. Boleh bertambah troli jadinya, haha!

Kalau anda nak tahu, MR.DOLLAR ini anak syarikat MR D.I.Y Group (M) Berhad. Konsep kedai ini adalah untuk fokuskan pada tanda harga yang rendah dan berpatutan.

Di samping dapat membantu orang ramai untuk mendapatkan produk yang berkualiti pada harga yang rendah. Padanlah ramai orang terjah. Dapat juga berjimat cermat.

Kedai MR.DOLLAR ini juga antara kedai yang ber’hantu’ woi. Kalau datang ke sini satu jam memang tak cukup. Betul-betul kedai saka!

Tangan sampai jadi lenguh sebab dok mengangkat bakul pilih barang-barang. Selesa pun selesa gais. Dengan susun atur kedai yang kemas, bersih dan berhawa dingin, boleh jadi anda bersila jer sambil pilih barang tu ha. Haha.

Ada lebih 12,000 pilihan produk gais! Ada makanan termasuklah sayur-sayuran dan minuman, perkakas rumah, bahan memasak, kudap-kudap seperti biskut, barang hardware, barang permainan dan banyak lagi. Memang boleh buat anda gila!

Antara jenama terkenal yang ada di MR.DOLLAR ialah seperti Maggi, Oreo, Kitkat, Marigold, Fernleaf, Kawanku, Coca Cola, Sunquick, Chipsmore, Farm Fresh, Nestle, dan banyak lagi.

Makanan sejuk beku pun ada. Ada macam-macam pilihan makanan laut, kuih-muih, dan bebola pelbagai jenama dan halal! Memang betul jadi kegemaran lah.

Sebut jer anda nak apa, semua ada di MR.DOLLAR ni. Walaupun harga murah dan berpatutan, semua barang dijamin berkualiti tau. Semuanya dibawah satu bumbung. Geram tengok weh.

Susunan dalam kedai pun kemas dan teratur sangat. Ada 10 department kesemuanya. Semuanya disusun mengikut jenis barang yang ada. Betul-betul memudahkan anda untuk cari barang. Tak payah tercangak-cangak lagi dah.

Haa, dah alang-alang MR.DOLLAR nak buat pembukaan cawangan ke-50 mereka di Sunway Pyramid pada 5 November hingga 7 November ini, apa kata anda ajak kawan atau famili anda ke sana. Ada pelbagai aktiviti menarik dan juga hadiah yang anda boleh dimenangi nanti!

Jap, ada lagi gais. Jeng, jeng, jeng…Ada peraduan yang boleh anda sertai dan menang hadiah yang gila gempak! Ianya bermula 1 November hingga 31 Dec 2021 ini. Caranya mudah sangat, anda boleh ikuti langkah di bawah:

Langkah 1:
Belanja minimum RM30 dan ke atas dalam satu resit di mana-mana cawangan MR.DOLLAR atau
Belanja minimum RM40 dan keatas dalam satu resit di mana-mana cawangan MR.DIY / MR.TOY

Amacam? Mudah sangat kan? Sekarang ni anda usha pula hadiah-hadiahnya. Mana la tahu kot anda salah seorang pemenang bertuah tu. Untung weh!

Hadiah Utama: Vespa Primavera 150 x 1
Hadiah Pertama: Thermomix Vorwex x 2
Hadiah Kedua: iPhone 13 pro (128gb) x 3
Hadiah Ketiga: Le Creuset Round Casserole (24cm) x 5

Terbeliak biji mata tengok hadiah dorang weh. Letops! Memang nak kena sertai lah peraduan dengan tagline “Lebih daripada 1,000 hadiah untuk dimenangi!” ini.

Hangpa pun jangan dok ralit sangat nah, boleh cuba nasib juga ni. Bila lagi nak merasa dapat hadiah macam ni weh. Sertai lekaih.

Anda dah boleh terjah ke mana-mana cawangan kedai MR.DOLLAR berdekatan anda! Check di LINK INI untuk anda yang masih tak tahu lokasi MR.DOLLAR yang sudah pun ada cawangan di seluruh negeri.

Untuk info lanjut boleh lawat Website, Facebook dan juga Instagram MR.DOLLAR.

Selamat bershopping gais! Jangan dok bagi alasan negeri anda tak ada kedai berhantu ni yer. Haha. Yang penting anda bijak dan jimat dalam berbelanja. Gituww…


“Kalau Dibiarkan Usahawan Gila Glamor Terus ‘Propa’ Buat Muzik, Hancur Masa Depan Industri”

Melihatkan situasi dimana semakin ramai usahawan tempatan kini bergelar penyanyi untuk tujuan publisiti murahan, komposer Dr. Azmeer memberi peringatan tidak sewenangnya memperlekehkan industri muzik tanah air.

Menurut Azmeer, jika tidak memiliki bakat menyanyi, lebih baik lupakan sahaja hasrat untuk memeriahkan industri dengan produk yang tidak berkualiti. Malah, Azmeer turut mencadangkan perkara itu perlu dipantau agar ianya tidak terus melarat.

“Biarlah orang yang betul-betul berbakat dan mempunyai usaha untuk menjadikan industri ini sebagai punca rezeki untuk ceburkan diri. Kalau buat single untuk tujuan mengkomersialkan nama atau produk perniagaan, nasihat saya, tolong berhenti,” katanya.

Kata Azmeer lagi, budaya usahawan bergelar penyanyi demi publisiti akan membunuh dan menghancurkan ndustri kalau dibiarkan terus berlarutan.

“Orang takkan pandang industri seni muzik sebagai satu pekerjaan yang serius. Kalau dibiarkan mereka (usahawan gila glamor) terus ‘propa’ buat muzik atas nama publisiti, hancur masa depan industri kita.

“Kalau mereka nak menyanyi, tiada masalah. Silakan tapi tolong jangan ada niat nak memperlekehkan bidang ini untuk tujuan publisiti murahan produk jualan mereka. Tolong hormat industri muzik kita,” ujarnya.


Tumbuk Pemandu Pos Malaysia, Ammar Alfian Didenda RM3,500

Pelakon Ammar Alfian didenda RM3,500 oleh Mahkamah Majistret Kuala Lumpur hari ini, selepas mengaku bersalah melakukan khianat dengan mengetuk pintu sebuah van Pos Malaysia menggunakan kayu besbol dan menumbuk pemandu berkenaan pada April lalu.

Memetik laporan BH Online, mahkamah turut memerintahkan pelakon berusia 34 itu menjalani hukuman penjara dua bulan jika gagal membayar denda, namun tertuduh telah membayar denda berkenaan.

Bagi pertuduhan khianat, mahkamah menjatuhkan hukuman denda RM2,000 atau penjara sebulan, manakala bagi pertuduhan mencederakan pula dikenakan denda RM1,500 atau penjara sebulan.

Ammar didakwa melakukan khianat dengan mengetuk pintu sebelah kanan kenderaan jenis Toyota Hiace milik Pos Malaysia Berhad menggunakan kayu besbol sehingga menyebabkan syarikat itu mengalami kerugian RM777.

Pelakon filem Paskal itu dituduh melakukan kesalahan mengikut Seksyen 427 Kanun Keseksaan itu di Jalan Budiman 26/17A, Cheras di sini, pada jam 1.45 tengah hari, 5 April lalu dan sabit kesalahan boleh dipenjara maksimum lima tahun atau denda atau kedua-duanya.

Dia turut turut didakwa dengan sengaja menyebabkan kecederaan ke atas Muhammad Nur Aimin Mohd Noor pada tempat, masa dan tarikh sama mengikut Seksyen 323 Kanun Keseksaan yang membawa hukuman penjara maksimum setahun atau denda sehingga RM2,000 atau kedua-keduanya.

Timbalan Pendakwa Raya Hanis Anisha Jamilludin memohon hukuman setimpal berbentuk pengajaran supaya tertuduh tidak mengulangi kesalahan sama di masa depan.

“Tertuduh sepatutnya menunjukkan contoh yang baik kepada orang awam memandangkan dia seorang artis dikenali ramai,” katanya.


Lagu Hujan Sudah Dilancarkan, Netizen Puji Suara Iqbal Sedap

Selepas seminggu menanti akhirnya single lagu usahawan sensasi, Ahmad Iqbal Zulkifli sudah pun dilancarkan jam 5 petang tadi.

Baru dua jam dilancarkan, muzik video lagu tersebut sudah mendapat sebanyak 34,000 jumlah tontonan dan hampir 7,000 tanda suka.

Hasil tinjauan di ruangan komen, rata-rata netizen memuji suara merdu Iqbal dan tidak sangka usahawan itu mempunyai bakat dalam nyanyian.

Dalam pada itu, rata-rata netizen suka dengan lagu berkenaan yang sedap didengar dan kagum dengan hasil karya komposer dan penulis lagu yang terlibat.

Tidak kurang juga, ada yang mendoakan agar lagu Iqbal itu menjadi trending nombor satu di laman YouTube.

Terdahulu, Iqbal berkata lagu tersebut adalah kisah benar tentang suka duka perjalanan hidupnya selama ini. Iqbal turut memasang angan-angan untuk beraksi di pentas AJL serta yakin boleh bersaing di pentas berprestij itu.


Putus Dengan Kekasih, Ismail Izzani Buang Cincin Berlian Dalam Sungai

Selepas dua tahun menjalin hubungan cinta, penyanyi Ismail Izzani mengaku sudah putus dengan kekasihnya, penyanyi Shalma Eliana.

Menerusi temubual Melodi semalam, penyanyi berusia 21 tahun itu berkata bagaimanapun dia dan bekas kekasih masih berkawan baik dan memilih meneruskan perjalanan hidup masing-masing.

“Ya betul (dah putus) tapi dalam masa sama kami memilih jalan tersendiri sebab saya pun banyak lagi perkara nak explore & experience. Sama juga seperti Yana (Eliana), kami masih berkawan.

“Berkenaan (isu curang) sebelum ni, boleh katakan saya melakukan kesilapan. Tapi sekarang saya nak fokuskan pada diri sendiri, keluarga dan orang sekeliling yang memberikan perkara positif,” katanya.

Ditanya mengenai cincin berlian yang pernah dihadiahkan kepada Eliana, Ismail berkata bekas kekasih meminta untuk membuang cincin berkenaan ke dalam sungai.

“Sebelum ini saya dan Eliana ada berkhemah dengan beberapa orang kawan. Semasa kami di sungai, saya cakap dengan Eliana, apa kata kita buang je cincin ini. Ini adalah momennya,” katanya.

Dalam pada itu, Ismail berkata dia mengakui masih menyayangi Eliana namun hanya akan kembali bercinta jika dirinya sudah bersedia.

“Saya sangat menyayangi dia, Eliana bermakna dalam kehidupan saya. Dia mengubah diri saya kepada seseorang yang tak pernah ada di posisi itu sebelum ni.

“Jika kembali bercinta, bukan sekarang. Selagi belum bersedia, saya takkan kembali kepada dia. Saya letih membuktikan saya layak dan penat dah untuk sakitkan hati sesiapa. InsyaAllah kalau dah bersedia, saya akan cintakan dia,” ujarnya.


Tak Kisah Jadi Cleaner, Yatt Hamzah Teringin Mati Di Madinah

Kini sedang mengerjakan ibadah Umrah, pelakon Yatt Hamzah meluahkan rasa terharu apabila diberi kesempatan membersihkan tempat kedua paling suci bagi umat Islam selepas Masjidil Haram iaitu Masjid Nabawi.

Menerusi satu perkongsian di Instagram, Yatt turut memuat naik video memaparkan dirinya sedang membersihkan karpet dalam Masjid Nabi itu dengan menggunakan vakum.

“Memang dah lama teringin nak membantu pekerja kebersihan di dalam Masjid Nabawi sebab Bonda ni memang suka sangat membersihkan rumah. Alhamdulillah direzekikan dapat merasa menjadi cleaner Masjid Nabawi walaupun hanya sebentar,” tulisnya.

Dalam pada itu, ibu kepada enam cahaya mata itu turut meluahkan impiannya melihat anak-anaknya membesar di Madinah serta disemadikan di perkuburan Baqi.

“Aku amat teringin untuk mati di sini agar dapat disemadikan di perkuburan Baqi’. Jika pada perkiraanMU, salah satu cara untuk berada di sini adalah dengan menjadi seorang cleaner di sini, aku amat berbesar hati YA Allah.

“Aku amat amat bangga andai dapat berkhidmat di sini buat Rasulullahku SAW. Kau makbulkanlah doa2 bonda ini wahai Tuhan Yang Maha Memaqbulkan doa,” doanya.

Terdahulu, Yatt nekad untuk menunaikan umrah seorang diri serta meluahkan rasa syukur apabila dijemput ke sana lagi meskipun berat untuk meninggalkan anak-anak.


Belum Ditayangkan Lagi, Filem Rumah Madu Ku Berhantu Dikutuk

Rakyat Malaysia sering disaran untuk menyokong industri seni serta menonton filem terbitan tempatan yang ditayangkan di pawagam.

Namun, baru-baru ini tular poster filem Rumah Madu Ku Berhantu yang menerima kritikan netizen meskipun filem berkenaan belum ditayangkan lagi.

BACA: Cipta Sejarah! Filem Dayak Menang Anugerah Di Karnival Filem Dunia

Meninjau di ruangan komen, rata-rata netizen kecewa dengan kualiti filem Melayu yang seolah-olah sama sahaja serta tiada perubahan ke arah lebih baik.

Malah, netizen turut mengkritik poster berkenaan yang didakwa dibuat secara ala kadar dan kelihatan murahan sehinggakan ada yang mengatakan tidak ada selera melihat poster filem berkenaan.

Filem Rumah Maduku Berhantu merupakan naskah terbaru arahan Dato Prof Dr A. Razak Haji Mohaideen dibintangi Zizan Razak, Rita Rudaini, Nadia Brian, Saiful Apek dan ramai lagi.


“Jika Diberi Peluang, Saya Nak Mengarah Filem”

Hampir 10 tahun bergelar pelakon, Eyka Farhana meluahkan rasa syukur terus dihujani denganpelbagai tawaran serta mendapat kepercayaan daripada syarikat produksi dan stesen TV.

Mengakui bertuah rezeki dalam lakonan tidak pernah putus, bagaimanapun Eyka berkata dia enggan terlalu selesa kerana banyak lagi perkara dia perlu pelajari.

BACA: Belanja Gambar Tayang Lurah, Netizen Tegur Eyka Farhana Jaga Aurat

“Memasuki tahun kesembilan dalam industri seni, saya sangat bersyukur dan bertuah kerana masih diberi peluang untuk terus membawakan karakter-karakter yang berbeza.

“Perjalanan selama sembilan tahun dalam industri lakonan adalah proses untuk saya belajar menjadi lebih baik. Saya akui banyak kelemahan yang perlu diperbaiki.

“Jadi saya tak pernah rasa puas atau cukup sebaliknya banyak lagi perkara yang perlu saya timba andai ingin digelar aktres yang bagus,” katanya.

Dalam pada itu, Eya berkata dia turut menyimpan hasrat untuk bergelar penerbit atau pengarah jika diberi peluang satu hari nanti.

“Bidang lakonan ini adalah satu kerjaya yang perlu digalas sebaik mungkin. Saya sangat menyukai kerjaya ini dan ia sudah sebati dalam diri.

“Namun jika diberi peluang satu hari nanti, saya ingin mengarah atau menerbitkan filem. Tapi bukan dalam waktu terdekat, sebaliknya saya sekadar menyimpan impian saja,”katanya.


Yusuf Bahrin Kagum Isteri Kuat Hadapi Ujian, Istiqamah Tutup Aurat

Sejak minggu lalu hangat diperkatakan mengenai isu penyanyi Zizi Kirana didakwa melanggar kontrak dengan sebuah syarikat produksi drama.

Difahamkan, isu berkenaan mengundang pelbagai reaksi netizen apabila perubahan imej Zizi dengan memakai tudung ketika penggambaran drama lakonannya masih berbaki 30 peratus.

BACA: Sebulan Bergelar Isteri, Zizi Kirana Seronok Sediakan Bekal Untuk Suami

Mengulas mengenai perkara itu, suami kepada penyanyi itu iaitu pelakon Yusuf Bahrin berkata dia kagum dengan kecekalan isterinya dalam melaksanakan perintah Allah untuk menutup aurat.

Tidak mahu campur urusan pekerjaan Zizi, Yusuf berkata dia akan sentiasa menyokong apa jua tindakan yang diambil oleh isterinya ke arah kebaikan.

“Saya akan support dia 100 peratus untuk terus istiqamah di jalan Allah. Saya akan sentiasa ada di sisi dia walau apa jua ujian yang dihadapinya,” katanya.

Dalam pada itu, Yusuf turut meluahkan rasa syukur kerana isterinya tetap dengan pendirian untuk menjadi seorang muslimah yang baik.

“Senyum je dia…MasyaAllah. Saya pun tak sekuat dia dalam menghadapi ujian. Allah itu sebaik-baik perancang dan Maha mengetahui kerana jodohkan saya dengan Zizi yang penyabar dan positif. Dia seorang yang tetap pendiriannya tambahan pula apabila berkenaan dengan isu agama,” katanya.


Iqbal Kongsi Teaser Hujan, Peminat Kata Boleh Masuk AJL

Bakal melancarkan single lagu barunya berjudul Hujan hari ini, semalam perkongsian usahawan sensasi Ahmad Iqbal memuat naik teaser lagu tersebut berlatar belakangkan rintik hujan menjadi perhatian ramai.

Berkongsikan babak dimana dia kebasahan di dalam hujan, Iqbal berkata penggambaran itu dirakam sekitar jam 1 pagi seperti kejadian sebenar.

Menjengah di ruangan komen, rata-rata pengikutnya tidak sabar untuk mendengar single berkenaan yang bakal dilancarkan jam 5 petang ini.

Malah, ada yang mengatakan bahawa lagu tersebut akan viral dan berharap lagu berkenaan akan melangkah di Anugerah Juara Lagu.

Terdahulu, Iqbal berkata lagu tersebut adalah kisah benar tentang suka duka perjalanan hidupnya selama ini dan akan dilancarkan pada 1 November.


Kongsi Adab Masuk Rumah Baru, Black Bukan Nak Tunjuk Kaya

Baru-baru ini, penyanyi Black Hanifah ada memuat naik video di Instagram berkongsikan adab sebelum masuk ke rumah baru dengan membacakan ayat Kursi.

Menurut Black, perkongsiannya itu bukan niat untuk menunjuk tetapi sebaliknya apa yang perlu dilihat oleh netizen adalah dia boleh mengaji dengan baik.

“Bila berkongsi bukanlah bermakna saya nak menunjuk yang saya ada banyak aset. Contohnya, bila masuk rumah baharu kenalah mengaji.

“Itu satu contoh untuk orang lain yang nak masuk rumah baharu agar ikut cara ini. Kalau nak menunjuk, dari awal beli dan dapat kunci saya dah buat,” katanya.

Menurut Black, rumah tersebut sudah dibelinya sejak tiga tahun lalu namun tidak diduduki kerana dia mempunyai rumah yang lain. Katanya, rumah lot tepi yang terletak di sebuah kawasan perumahan di Selangor itu hanya digunakan untuk meletakkan kereta dan motosikal miliknya.

Dalam pada itu, Black turut meluahkan rasa syukur dapat membina tiga chalet untuk disewa di kampungnya di Kupang, Baling serta banglo mini untuk bapanya.

“Sebiji chalet dah ada orang sewa secara tahunan selama setahun. Malah ayah saya yang bantukan uruskan semuanya di sana. Ada lagi tanah suku ekar milik saya dan bercadang untuk bina empat buah rumah sewa demi membina sumber pendapatan di masa depan,” katanya.

Kata Black lagi, dia sudah mempunyai perancangan untuk membina empat buah rumah sewa untuk sumber pendapatan masa depan.


Sajat Bengang Bila Netizen Doakannya Kembali Ke Pangkal Jalan

Meskipun usahawan sensasi kosmetik Sajat dilihat tenang meneruskan kehidupan barunya di Australia, namun netizen tidak henti-henti menitipkan nasihat buatnya.

Baru-baru ini, Sajat ada memuat naik gambar throwback memaparkan dirinya memakai baju berwarna biru sedang menjamu selera di sebuah restoran di Bangkok.

Biarpun perkongsiannya itu tidak mencetuskan sensasi, namun rata-rata netizen meninggalkan komen meminta Sajat untuk kembali ke pangkal jalan.

Bagaimanapun, komen netizen itu dibalas oleh Sajat,”No way”, serta menyifatkan golongan Melayu jenis dengki antara satu sama lain dan disebabkn itu orang Melayu tidak mahu.

Terdahulu, menerusi bual bicara itu, Sajat mengakui dirinya seorang transgender. Sajat memaklumkan dia berada di Australia sejak 18 Oktober lalu dan nekad untuk memulakan kehidupan baru di sana sebagai ‘transwoman’.


“Terima Kasih Allah Di Atas Ibu Mertua Terbaik Di Dunia”

Baru-baru ini perkongsian pelakon Fasha Sandha menjadi perhatian apabila meluahkan rasa syukur apabila dikurniakan seorang ibu mertua yang sangat baik dan penyayang.

Menerusi entri itu, Fasha berkongsikan luahan rasa dan kata-kata manis untuk ibu mertuanya sempena ulang tahun kelahirannya semalam.

“Ibu mertua terbaik di dunia adalah ibu mertua saya. Ibu yang sangat berhati mulia, selalu mengungkapkan kata-kata manis dan mendoakan yang baik-baik untuk anak-anak dan menantu.

“Siapa yang mengenali ibu mertua saya pasti tahu, jiwa kasih sayangnya itu tidak dapat nak digambarkan dengan kata-kata,” katanya.

Fasha turut menzahirkan ucapan terima kasih buat ibu mertuanya yang bukan sahaja baik kepadanya malah kepada menantu lain tanpa mengira kasih.

“Kami selalu bersyukur ada ibu mertua yang baik. Semoga dipanjangkan umur, dimurahkan rezeki, bahagia dan diberikan kesihatan yang baik. Saya sayang ibu. Kami semua sayang ibu,” tulisnya.

Fasha mendirikan rumah tangga bersama pelakon Aidil Aziz pada 28 Mac 2019. Pasangan itu dikurniakan seorang cahaya mata perempuan, Aisha kini setahun dua bulan.


Iqbal Kecewa Michael Ang Samakan Suaranya Dengan ‘Pondan Pencen’

Sudah reda mengenai kisah cintanya yang tidak kesampaian, nampaknya cerita mengenai bekas peribadi jutawan kosmetik, Datuk Seri Vida iaitu usahawan sensasi Ahmad Iqbal masih tiada kesudahan lagi.

Difahamkan, esok Iqbal bakal melancarkan single lagu berjudul Hujan. Bagaimanapun, menerusi satu perkongsian di Insta Story, Iqbal sempat memuat naik IG Live DSV bersama pengarah, Michael Ang.

BACA: Pernah Dihalau Kebasahan Ketika Hujan, Iqbal Namakan Single Lagu ‘Hujan’

Menerusi video tersebut, Michael seakan ‘mengutuk’ dirinya dimana pengarah itu mengatakan suara Iqbal seperti ‘pondan pencen’. Tidak mudah melatah dengan kata-kata pengarah itu, Iqbal berkata nantikan sahaja lagunya yang bakal keluar esok.

Iqbal turut memberi respon terhadap komen yang ditinggalkan Michael Ang meminta untuk tidak menjadikannya untuk marketing sampahnya.

Iqbal berkata dia tidak pernah menaggungu mana-mana pihak apatah lagi menggunakan nama pengarah itu untuk marketing sampah seperti yang didakwa.

Malah, Iqbal berkata dia menghormati Michael sebagai orang lama dalam industri. Namun, apabila dia dikatakan ada sakit jiwa itu adalah perkara itu baik.

Terdahulu, Iqbal memaklumkan lagu berjudul Hujan akan dilancarkan esok. Menurut Iqbal lagi tersebut berkisahkan mengenai perjalanan hidupnya.


Sambut Birthday Bersama, Zara Zya & Alha Alfa Bercinta Ke?

Baru-baru ini, Zara Zya menyambut ulang tahun kelahirannya, namun apa yang menjadi perhatian pelakon itu meraikan harinya bersama usahawan kosmetik, Datuk Alha Alfa.

Susulan itu, ramai peminat beranggapan pelakon itu menjalin hubungan cinta dengan Alha. Namun, Zara berkata mereka hanya sekadar kawan dan sudah mengenali sejak lapan tahun lalu.

BACA: Zara Zya Tak Serik Promosi Iklan Tak Senonoh Di IG

“Ramai orang ingat saya ada hubungan dengan Alha, sejujurnya kami tidak mempunyai sebarang hubungan istimewa pun. Sudah lama kami menjadi kawan baik, sejak tujuh atau lapan tahun lalu kami kenal.

“Memang setiap kali menyambut ulang tahun kelahiran saya, dia mesti akan ada sekali. Tidak pernah terlepas sambut hari jadi saya,” katanya.

Terdahulu, Zara ada memuat naik video bersama Alha ke rumah orang tua serta meluahkan rasa syukur dapat menyambut ulang tahun kelahirannya di pusat jagaan tersebut.


Jamal Abdillah Jual Kosmetik, Hadiah Isteri Hamil Anak Ketiga

Menghargai isterinya yang kini sedang hamil anak ketiga, penyanyi Datuk Jamal Abdillah menceburi bidang kosmetik sebagai hadiah buat isteri tercinta.

Teruja dengan perniagaan tersebut, namun penyanyi berusia 62 tahun itu tetap bimbang apatah lagi ianya percubataan pertamanya dalam bidang kosmetik.

BACA: Jamal Abdillah Bakal Timang Anak Kelima Di Usia 62 Tahun

“Saya bekerjasama dengan sebuah syarikat kosmetik sebagai hadiah sempena isteri hamil anak kami yang ketiga.

“Tapi saya akui perasaan bimbang itu tetap ada kerana ini pertama kali menceburi bidang ini. Tapi saya percaya bisnes ini boleh pergi jauh.

“Mungkin ini permulaan dalam bidang ini dan kalau ada rezeki kami akan keluarkan pelbagai produk kosmetik lain,” katanya.

Dalam pada itu, Jamal berkata idea untuk terjun dalam perniagaan kosmetik apabila melihat hobi isterinya yang gemar berhisa dan bersolek.

“Seperti saya katakan, bisnes ini sebenarnya sebagai tanda penghargaan saya kepada isteri dan saya cuma membantu dia dalam menjayakan perniagaan ini,” katanya.


“Apa Yang Memalukan Bila Saya Pakai Baju Kurung, Tudung?”

Januari lalu, usahawan kosmetik Sajat atau nama sebenarnya Muhammad Sajjad Kamaruz Zaman didakwa di Mahkamah Tinggi Syariah Shah Alam pada awal bulan ini atas pertuduhan berpakaian seperti wanita.

Difahamkan, Sajat berpakaian seperti wanita pada acara bacaan Yasin dan solat hajat anjuran syarikatnya. Sajat didakwa atas pertuduhan menyebabkan agama Islam dipandang hina dengan cara dirinya seorang lelaki yang berpakaian menyerupai wanita.

Terus mempertahankan dirinya, Sajat berkata dia berpakaian wanita adalah bagi menghormati majlis tersebut. Ujarnya, dia hanya memakai baju kurung serta tudung dan ianya tidak terdedah.

“Bukan saya tawarkan perkhidmatan seks dengan pakai baju kurung dan tudung. Apa yang memalukan apabila saya pakai macam tu?

“Saya pakai macam tu untuk hormati majlis. Saya langsung tak pegang atau sentuh orang lain. Saya bersalaman dengan letak tangan di dada. Kita perempuan kan, kita tak sentuh perempuan atau lelaki,” katanya.

Mengulas tentang kes itu di aplikasi TikTok semalam, kata Sajat lagi dia tidak pernah menyangka niat baiknya itu akan berakhir dengan kes mahkamah.

“Sudahlah saya buat charity, bukan sikit pakai duit, RM35,000. Hujung-hujung saya kena tangkap. Kalau tahu jadi macam ni baik tak payah panggil.

“Kita pula letak di Instagram nak tunjuk yang kita ni berniaga dan sambil beramal sebab dapat rezeki lebih, rupanya disalah erti pula,” katanya.

Terdahulu, menerusi bual bicara itu, Sajat mengakui dirinya seorang transgender. Sajat memaklumkan dia berada di Australia sejak 18 Oktober lalu dan nekad untuk memulakan kehidupan baru di sana sebagai ‘transwoman’.


Fizz Fairuz, Almy Nadia Tak Setuju Vaksin Anak-Anak Bawah 12 Tahun

Umum mengetahui, baru-baru ini kerajaan memaklumkan ingin mendaptkan vaksin Pfizer buat kanak-kanak dibawah usia 12 tahun.

Perkara itu mendapat perhatian pelakon Datuk Fizz Fairuz yang meluahkan rasa bimbang serta tidak bersetuju kerana belum masanya lagi untuk memberikan vaksin untuk kanak-kanak.

BACA: Almy Nadia Tertekan, Fizz Fairuz Sakit Misteri Lepas Balik Shooting

“Pada pendapat saya, belum sesuai kot. Tak perlu kot untuk anak-anak sebab kesan dia terlalu kuat. Walaupun telah dikurangkan dos, tapi tetap beri kesan terhadap mereka.

“Orang dewasa pun tak tahan, inikan pula kanak-kanak. Mohon kerajaan pertimbangkan sebab kerajaan ni umpama bapa. Mohon juga, jangan diperketatkan dan jangan memaksa sebab ramai kanak-kanak dah ambil vaksin influenza, anak saya pun ambil,” katanya.

Sebelum ini, Fizz berkongsikan artikel laporan mengenai perkara itu. Isterinya, Datin Almy Nadia turut meninggalkan komen tidak mahu anak-anaknya dijadikan bahan uji kaji.

“Anak-anak saya bukan tempat untuk kerjaan buat uji kaji ya. Kami yang kena cucuk vaksin pun tumbang bagai nak mati.

“Bayangkan anak-anak kecil kena walaupun dos dah dikurangkan tapi tetap sakit ya. Tolong ambil perhatian ya wahai kerajaan. Jangan ikut sedap perut saj nak buat anak-anak kecil ini bahan uji kaji. Maaf saya sangat emosi bab ni,” tulisnya.


Pernah Dihalau Kebasahan Ketika Hujan, Iqbal Namakan Single Lagu ‘Hujan’

Reda kisah percintaannya dengan jutawan kosmetik, Datuk Seri Vida, hangat diperkatakan apabila usahawan sensasi, Ahmad Iqbal dikhabarkan akan muncul dengan single terbaru berjudul Hujan.

Menerusi satu perkongsian, Iqbal berkata lagu tersebut adalah kisah benar tentang suka duka perjalanan hidupnya selama ini dan akan dilancarkan pada 1 November depan.

BACA: Iqbal Nak Parking Kereta Mewah RM1 Juta Depan Muka Michael Ang

“1 November lagu saya yang bertajuk Hujan (Official Music Video) bakal ditayangkan di YouTube Rusa Music. Mengisahkan tentang kisah benar, perjalanan hidup saya yang dilalui selama ini,” tulisnya.

Menjawab pertanyaan netizen mengenai tajuk lagu tersebut, yang merasakan sesuai diberi tajuk sebagai ‘Banjir’, Iqbal lagu itu diberi tajuk Hujan kerana dia pernah dihalau dan kebasahan ketika hujan.

“Hujan kerana waktu itu saya kebasahan di tengah hujan, dihalau ketika sedang hujan lebat. Bukan banjir,” jawabnya.


Dipaksa Berpantang Ikut Adat Melayu, Ryzal Ibrahim Mohon Hormati Maryam

Menerusi satu perkongsian di Instagram, personaliti media sosial, Ryzal Ibrahim meminta netizen supaya tidak memaksa isterinya, Maryam berpantang mengikut adat Melayu.

Kata Ryzal lagi, dia berharap netizen memberi ruang kepada isterinya, Maryam untuk menjalani tempoh berpantang mengikut budayanya. Ryzal menegaskan isterinya yang juga warga Korea hanya menukar agama kepada Islam dan bukan menukar kaum.

“Maryam atau nama sebenarnya You Narae, iaitu seorang wanita warga Korea. Isteri saya bukan Melayu, bukan Cina dan bukan India. Budaya negara lain tidak diwajibkan untuk dia ikuti.

“Isteri saya peluk Islam atau erti kata lain tukar agama dan bukannya tukar budaya. Jadi, janganlah paksa orang menerima budaya bukan miliknya,” katanya.

Ryzal berkata isterinya masih lagi berpantang mengikut cara Melayu tradisional seperti bertungku, mengurut, mandi herba dan makan makanan pantang.

Dalam pada itu, Ryzal turut meluahkan rasa hairan apabila amalan berpantang yang diamalkan kaum Melayu seolah-olah diwajibkan juga ke atas kaum lain walaupun berbeza budaya.

“Kalau budaya pantang Melayu itu wajib untuk semua kaum, adakah orang Islam di Korea Selatan, Jepun, dan Eropah akan kena ikut juga?

“Maryam masuk Islam, bukan masuk kaum (jadi Melayu). Budaya dan warisan keluarga di Korea masih miliknya walaupun dia seorang Muslimah atau saudara baru,” tulisnya.

Terdahulu, ada beberapa komen netizen mengkritik cara Maryam yang sedang berpantang yang dianggap tidak bersesuaian.


Ramai Kecewa Pengeluaran RM10,000 KWSP Tiada Dalam Bajet 2022

Di media sosial hari ini, ramai melahirkan rasa kecewa apabila tuntutan pengeluaran simpanan Kumpulan Wang Simpanan Pekerja (KWSP) i-Citra RM10,000 secara ‘one-off’ tidak dimasukkan dalam Bajet 2022.

Rata-rata rakyat meluahkan rasa kecewa itu kerana sudah berharap dengan janji Ketua Pemuda UMNO, Datuk Dr. Asyraf Wajdi Dusuki yang terbukti gagal untuk membawa harapan rakyat kepada kerajaan.

Ramai beranggapan usaha Pemuda UMNO bertemu dengan orang penting seperti Perdana Menteri, Ketua Eksekutif KWSP dan Menteri Kewangan sendiri sebagai satu sandiwara semata-mata kerana tidak membuahkan sebarang hasil yang baik untuk rakyat.


Hampir Sebulan Menyepi, Rupanya Akaun IG Caprice Disekat

Selepas hampir sebulan tiada khabar berita dari Caprice apabila tiada perkongsian daripada penyanyi rap, akhirnya segala persoalan netizen terjawab rupanya akaun IG miliknya disekat.

Memetik mStar Online, Caprice berkata perkongsian sebuah video yang dimuat naik pada 4 Oktober lalu dikatakan mengandungi unsur buli dan gangguan.

BACA: Dah Lepas 21 Oktober, Mana Tiger Of Al Quds Caprice?

“Akaun kena suspended sebab last video kena report banyak kali. Insya-Allah minggu ini dapat post balik,” katanya.

Hasil tinjauan di Instagram, kali terakhir Caprice memuat naik perkongsian mengulas mengenai isu gangguan seksual oleh rakan sekerja pada 8 Oktober lalu.

Tambah Caprice, akuannya kemungkinan akan dipadam jika terus melanggar garis panduan komuniti yang ditetapkan pengendali platform berkenaan.

Dalam pada itu, mengulas mengenai single terbaru, Tiger of Al Quds yang sepatutnya dilancarkan pada 21 Oktober, Caprice berkata dia masih belum memilih tarikh baru.


PU Riz Jadi Cikgu Sementara Sekolah Menengah

Baru-baru ini, Pencetus Ummah (PU) Riz berkongsikan gambarnya lengkap berkemeja berada di sekolah. Difahamkan, PU Riz menjadi cikgu sementara di Sekolah Menengah Kebangsaan Bandar Baru Sri Petaling.

Meluahkan rasa syukur dapat menjalankan tanggungjawab murni sebagai guru, suami kepada Neelofa berkata sudah menjadi tanggungjawabya sebagai guru meningkatkan prestasi pelajar.

BACA: Empayar Ratus Juta, Netizen Kagum PU Riz & Neelofa Pakai Kasut Skechers Sahaja

“Selain mengajar di sekolah ini, menjadi satu tanggungjawab juga buat saya untuk membantu sekolah dalam meningkatkan lagi prestasi pelajar menerusi fasiliti yang ada.

“Jadi, apabila saya mewujudkan perkara ini, saya berasa lega. Sekurang-kurangnya, ada juga peninggalan berharga buat saya pada sekolah ini,” katanya.

Dalam pada itu, pendakwah bebas itu turut menyumbang lima projektor LCD yang dianggarkan bernilai RM15,000 kepada sekolah berkenaan bagi membantu proses pembelajaran pelajar.

“Alhamdulillah, usaha ini dapat juga direalisasikan. Kalau ikutkan sudah lama nak berikan projektor ini, tapi memandangkan sekolah belum dibuka, jadi tergendala. Sekarang, pelajar sudah kembali ke sekolah, jadi saya berasakan ini waktu sesuai.

“Dengan adanya projektor ini, sedikit sebanyak dapat membantu proses pengajaran dan pembelajaran di sekolah ini terutama buat adik-adik yang bakal menduduki peperiksaan Sijil Pelajaran Malaysia (SPM),” katanya.


Fizo Omar Dedah Bercinta Dengan Isteri Ketika PKP

Selepas hampir dua tahun bergelar duda, pelakon Fizo Omar mengejutkan ramai apabila selamat bergelar suami kali kedua dengan isterinya Fazeera Nazri Aziz pada 21 Oktober lalu.

Menerusi Insta Story, Fizo berkongsi cerita detik pertemuan dengan isterinya yang juga bekas pramugari berpangkalan di Doha, Qatar sebelum ini.

Menurut Fizo, dia bertemu dengan isterinya di suatu tempat serta berkenalan dan bercinta ketika musim Perintah Kawalan Pergerakan (PKP).

“Saya kenal isteri lebih kurang setahun. Sebelum ini dia bekas pramugari Qatar Airways dan tinggal di Doha. Kemudian dia balik ke Malaysia disebabkan PKP.

“Kebetulan dia balik sewaktu PKP (Perintah Kawalan Pergerakan) dahulu dan kami berjumpa di suatu tempat. Ketika itulah proses mengenali antara satu sama lain.

“Kami terjumpa dan berkenalan, berkawan dan bercinta ketika PKP. Isteri tinggal di Kuala Lumpur dan bukannya di Sarawak,” katanya.

Dalam pada itu, Fizo turut meluahkan rasa syukur anaknya, Wan Maryam yang kini berusia empat tahun boleh menerima kehadiran wanita tersebut.

Terdahulu, Fizo pernah mendirikan rumah tangga dengan ahli perniagaan, Mawar Karim pada November 2013, namun bercerai pada Julai 2019. Pasangan itu dikurniakan anak perempuan, Wan Maryam, kini berusia 4 tahun.


Ezlynn Terkejut Ramai Nak Jadi Calon Madu

Sebelum ini, penyanyi Ezlynn menyuarakan hasrat mahu mencari madu bagi mencukupkan empat isteri untuk suami tercinta, Wan Hafizam.

Menurut Ezlynn, dia sudah lama menyimpan hasrat untuk berpoligami dan perkara itu sudah disuarakan kepada suaminya selepas beberapa hari berkahwin.

BACA: Ezlynn Nak Cari Madu, Mahu Cukupkan Suami Ada Empat Isteri

“Sebenarnya suami terkejut ketika saya luahkan hajat meminta dia melengkapkan poligami kepada empat isteri yang dibolehkan dalam Islam kerana saya yakin dia mampu menggalas tanggungjawab tersebut pada masa akan datang.

“Kemudian saya kongsikan pencarian misi empat madu itu di dalam laman sosial namun dengan persetujuannya dulu memandangkan perkara sebegini tetap bergantung kepada keputusannya,” katanya.

Ezlynn yang kini bergelar isteri kedua berkata, apa yang dilakukannya itu adalah untuk kebahagiaan suaminya serta mahu mencari saham akhirat dan mengikut sunnah Rasulullah.

“Bagi saya, suami adalah milik Allah dan kebahagiaan suami penting adalah segala-galanya selain saya hanya mahu mencari saham akhirat dengan reda serta syafaat Rasulullah.

“Selain berjumpa sendiri beberapa calon, menerusi hebahan di laman sosial saya terkejut apabila ada ramai lagi wanita yang sedia hidup bermadu,” katanya.

Terdahulu, Ezlynn mengumumkan bertemu jodoh dengan penderma hati pertama negara, Wan Mohd Hafizam Wan Ismail pada awal September lalu.


Jurumekap Kongsi Video Intan Ladyana, Netizen Teruja Nampak Baby Bump

Sejak Ogos lalu, hangat diperkatakan spekulasi mengenai pelakon Intan Ladyana yang dikatakan sedang berbadan dua. Bagaimanapun, setakat ini masih tiada pengumuman daripada tuan badan sendiri.

Namun, baru-baru ini seorang jurumekap yang dikenali sebagai Adek Wan memuat naik satu video di aplikasi TikTok sedang menyolek isteri kepada Harris Alif itu.

Namun, bukan solekan yang menjadi perhatian sebaliknya rata-rata netizen teruja serta mengatakan ternampak baby bump pelakon itu.

Rata-rata netizen tidak melepaskan peluang untuk mengucapkan tahniah kepada pelakon itu yang bakal menimang cahaya mata sulung serta memuji kecomelan bakal ibu itu.

Terdahulu, Intan mendirikan rumah tangga dengan pelakon Harris Alif pada 4 Februari 2021. Kisah pasangan itu menjadi bualan kerana perbezaan usia 17 tahun.


“Sajat Tetap Seorang Muslim, Pintu Taubat Masih Terbuka”

Segala spekulasi mengenai jantina Sajat atau nama sebenarnya Muhammad Sajjad Kamaruz Zaman akhirnya terjawab apabila usahawan sensasi itu mengakui dirinya seorang transgender.

Tampil memberi pandangan mengenai perkara itu, Pencetus Ummah (PU) Syed Bakri berkata Sajat masih seorang muslim serta menasihati usahawa itu agar tidak terus hanyut dengan jalan hidup yang dimurkai Allah.

BACA: “Australia Negara Bebas, Nak Pakai Bikini Ke, Biarlah Aku Nak Pakai Apa”

“Sajat tetap seorang Muslim, dan perlu sentiasa menasihati dan menegur beliau agar dia tidak terus hanyut dengan gaya hidup yang dimurkai Allah itu,” tulisnya.

PU Syed turut mendoakan agar Sajat sedar akan kesilapannya suatu hari nanti dan segera bertaubat kerana pintu taubat itu sentiasa terbuka.

Dalam pada itu, PU Syed turut mempersoalkan sebelum ini Sajat mendakwa tidak selamat di Malaysia. Ujarnya, boleh sahaja buat laporan polis jika rasa terancam.

Namun, PU Syed berkata dia melihat Sajat sendiri yang mengancam dirinya sendiri dengan melakukan perkara mudarat pada agama.

“Anda menyatakan hidup anda tak selamat di Malaysia.” Siapa yang membuat ancaman sebegitu? Kita ada undang-undang maka anda boleh buat laporan polis tentang siapa sahaja yang telah mengancam anda.

“Apa yang ambe nampak, anda sendiri yang mengancam diri sendiri dengan melakukan perkara yang mendatangkan mudarat pada masyarakat dan agama,” katanya.


“Dulu Satu Episod RM800, Sekarang RM250, Kenapa Perdajal Rezeki Orang?”

Pelakon veteran popular, Fauziah Nawi meluahkan rasa kecewa terhadap situasi dialami sesetengah penggiat seni tanah air mengenai soal bayaran yang tidak masuk akal.

Menurut Fauziah, dia berang dengan tindakan sebuah produksi drama yang enggan didedahkan identitinya yang hanya menawarkan bayaran RM250 untuk satu episod yang disifatkan tidak logik.

“Saya tak nak dedahkan siapa produksi dan siapa anak seni mengadu tapi tolonglah, mengapa bersikap kejam sampai begitu! Tak baik aniaya orang seni sebegini dan memburukkan industri kita yang memang sudah sedia tenat.

“Zaman saya dahulu sekitar, 1980-an, sebuah episod boleh dapat bayaran RM800 kenapa sekarang turun sampai RM250?
“Kenapa ‘perdajal’ rezeki orang seni sampai tahap begini! Tak baik bagi cerminan buruk ini buat anak-anak yang baru nak kenal industri,” katanya.

Dalam pada itu, Fauziah turut mempersoalkan sikap kebanyakan produksi yang memilih kasih apabila sanggup membayar tinggi kepada Instafamous.

“Kalau ‘instafamous’, mereka bersungguh-sungguh bayar sampai RM3000 hingga RM5000 satu episod. Orang yang ada ilmu seni dianiayai sampai bayaran tak masuk akal (RM250 satu episod),” katanya.

Kata Fauziah lagi, dia tidak kisah sekiranya kelantangan suaranya membuatkan produksi tidak mahu lagi mengambilnya berlakon kerana percaya bahawa rezeki daripada Allah.

Terdahulu, menerusi satu perkongsian di Facebook Fauziah mendedahkan ada produksi drama mengambil kesempatan untuk membayar sebanyak RM5000 untuk 20 episod bermakna bayaran seanyak RM250 untuk satu episod.


Yatt Hamzah Nekad Tunai Umrah Seorang Diri

Dijemput menjadi tetamu Allah untuk menunaikan umrah, pelakon Yatt Hamzah gembira apabila dapat mengerjakan ibadah tersebubt walaupun hanya seorang diri tanpa suami tercinta.

Berkongsikan perkara itu di Instagram, Yatt meluahkan rasa syukur apabila dijemput ke sana lagi meskipun berat untuk meninggalkan anak-anak.

BACA: Tiga Hari Dalam Wad, Yatt Hamzah Selamat Lahirkan Bayi Lelaki

“Ya Allah Kau Maha Baik. Terima kasih masih terima aku yang hina penuh dosa ini menjadi tetamu Kau lagi. Mohon doa kalian semua pengikut saya dalam media sosial. Bonda umrah seorang diri kali ini tanpa suami dan anak-anak. Beratnya nak tinggalkan anak Allah SWT sahaja yang tahu,” tulisnya.

Bagaimanapun, menerusi entri tersebut Yatt tidak memaklumkan sebab suaminya tidak mengikut serta. Dalam pada itu, Yatt berkata dia tekad untuk mengerjakan umrah seorang diri kerana demi Rasulullah dia sanggup berkorban.

Menerusi perkongsian itu, Yatt turut mengucapkan terima kasih kepada pihak yang membantu serta memudahkan urusannya mengerjakan ibadah umrah.


“Australia Negara Bebas, Nak Pakai Bikini Ke, Biarlah Aku Nak Pakai Apa”

Kini menetap di Australia, usahawan sensasi Sajat atau nama sebenarnya Muhammad Sajjad Kamaruz Zaman dikhabarkan akan meneruskan perniagaan bengkung di negara itu.

Menerusi perkongsian terbaru, Sajat dilihat sudah memulakan promosi dengan memuat naik gambarnya dari belakang menggayakan bikini berwarna jingga.

Seperti sudah dijangka, perkongsiannya itu menimbulkan rasa kurang senang netizen yang meninggalkan komen negatif pada gambar berkenaan.

Tidak hanya berdiam diri, Sajat membidas kritikan netizen dengan mengatakan Australia adalah negara bebas dan dia boleh memakai apa sahaja di negara tersebut.

“Korang kan memang tak boleh tengok orang senang kan? Kan dah kata Australia negara bebas kenapa korang masih lagi nak kecam-kecam macam aku kat Malaysia. Masih menyibuk,” katanya.

Dalam pada itu, Sajat turut meluahkan rasa hairan apabila dia masih dikecam meskipun bukan lagi tinggal di Malaysia serta ada yang mengaitkan dengan agama.

“Aku nak pakai apa ke, nak pakai bikini ke, seluar pendek ke, tak pakai baju ke. Aku tak faham korang ni jenis suka kecam. Lepas tu kaitkan dengan agamalah. Boleh tak tolong hormati kami sebagai manusia. Aku duk Australia pun tetap kena kecam, biaq pi lah aku nak pakai apa pun!” katanya.

Terdahulu, Sajat membuat pengakuan berani bahawa dirinya seorang transgender ketika muncul dalam program What’s Going On Malaysia yang ditemu ramah pelawak Harith Iskander.

Sajat memaklumkan dia berada di Australia sejak 18 Oktober lalu dan nekad untuk memulakan kehidupan baru di sana sebagai ‘transwoman’.


Iman Troye Rasa Tak Layak Masuk AJL

Meskipun kebanyakan lagunya hit dan menjadi siulan ramai, bagaimanapun penyanyi Iman Troye merasakan dirinya tidak layak beraksi di pentas berprestij Anugerah Juara Lagu (AJL).

Menurut Iman, dia masih baru lagi dalam industri muzik dan banyak lagi perlu diperbaiki terutama dari segi nyanyiannya. Ujarnya, pentas AJL adalah untuk mereka yang benar-benar layak.

“Allahuakbar! Yang itu (melangkah ke AJL) masih tak terfikir lagi. Sebenarnya, secara jujur, saya rasa masih belum layak sebab orang cakap pentas AJL itu adalah untuk orang yang betul-betul layak.

“Contoh macam Ernie Zakri dan Aina Abdul dan untuk saya yang masih merangkak ini, saya rasa tidak kot. Kalau dapat ke pentas AJL, Alhamdulillah rezeki dan saya akan cuba yang terbaik,” katanya kepada Kosmo!

Ditanya apabila ramai yang menggelarnya sebagai Nabila Razali 2.0 disebabkan populariti mendadak diterimanya, Iman berkata dia melihat perkara itu secara positif.

Bagi saya Kak Bella (Nabila) orang yang sangat baik hati. Dia banyak bagi nasihat dan ajar saya macam-macam. Banyak lagi yang dia (Kak Bella) booleh tunjukkan cuma belum masa lagi.

“Kalau orang cakap saya macam Nabila Razali dan sebagainya, saya ambil dari sudut yang positif sebab dia sangat-sangat baik dan sangat berjaya dalam industri,” katanya.


“Suami Jaga Saya Dari Hujung Rambut Sampai Hujung Kaki”

Setiap wanita yang bergelar isteri pasti impikan seorang suami yang penyayang dan sentiasa mengambil berat tentang diri mereka.

Hampir tujuh bulan mendirikan rumah tangga, selebriti popular Neelofa berkongsikan sikap suaminya, Pencetus Ummah (PU) Riz yang sentiasa mengambil berat tentang dirinya.

BACA: Empayar Ratus Juta, Netizen Kagum PU Riz & Neelofa Pakai Kasut Skechers Sahaja

Menurut bakal ibu itu lagi, dia meluahkan rasa syukur kerana memiliki suami yang memahami serta sentiasa memastikan dirinya dalam keadaan baik.

“Dia sangat prihatin dan menjaga kesihatan, emosi dan mental saya serta sentiasa memastikan saya dalam keadaan yang baik.

“Kalau saya sakit atau tidak sihat, saya tak risau sebab saya ada dia yang menjaga saya dari hujung rambut hingga ke hujung kaki,” katanya.

Neelofa berkongsikan perkara itu dalam satu sesi siaran langsung bersama Fauziah Gous baru-baru ini.

Untungnya Neelofa memiliki suami yang penyayang. Meskipun tiada lagi pengumuman rasmi mengenai dakwaan dia kini berbadan dua, diharap Neelofa dan kandungan dalam keadaan sihat.


Terkejut Tengok Anak Azhar Sulaiman Menari, Netizen Baca Al-Fatihah

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Malah, sebelum ini Azhar turut meminta anaknya untuk mengecilkan payudara kerana berpakaian mencolok mata dan dia akan menanggung semua perbelanjaan untuk rawatan tersebut.

Terbaru, Leona sekali lagi mengejutkan netizen dengan ‘Lalisa Dance Challenge’ pula. Pada awalnya hanya memaparkan bahagian atas badannya memakai t-shirt longgar melepasi paras punggung.

Kemudian netizen tersebut sebaik sahaja tariannya mula bertukar rentas sehingga bajunya terangkat dan memperlihatkan gadis itu berseluar pendek.

Rata-rata netizen meluahkan rasa terkejut melihat seluar pendek yang dipakai oleh gadis itu sehingga ada yang membaca Al-Fatihah. Bagaimanapun, hasil tinjauan mendapati ruangan komen video tariannya telah pun ditutup.

Terdahulu, Azhar menegaskan setiap ibu bapa mahukan yang terbaik untuk anak-anak namun ada dikalangan anak-anak ada perangai mereka sendiri.


“Tak Sangka Kapsyen Saya Itu Jadi Isu”

Memuat naik gambar berdua dengan pelakon Ashraf Muslim, usahwan popular Mawar Karim memohon maaf andai tindakannya itu mengguris hati mana-mana pihak.

Menurut Mawar, pertemuannya dengan Ashraf berlaku secara tidak sengaja dimana ketika itu dia terserempak dengan pelakon itu di kediaman salah seorang teman di Jeddah.

“Kami terserempak di rumah salah seorang teman di Jeddah. Ketika itu, saya baru sampai, manakala Ashraf sudah mahu beransur pulang. Secara jujur, saya tiada niat mengguris hati sesiapa. Lagipun, kami bukan baru kenal, sebaliknya sudah lama saling mengenali.

“Secara kebetulan, kami terserempak di tempat asing, jadi saya mengambil peluang bergambar dengannya,” katanya.

Kata Mawar lagi, dia tidak menyangka kapsyen gambar tersebut menjadi apabila ramai berpendapat tindakannya tidak manis memandangkan status Ashraf sebagai suami orang.

“Bagi mengelakkan salah faham, saya sengaja meletakkan kapsyen tidak serius berbunyi ‘ana la thlatha’ yang bermaksud ‘saya bukan yang ketiga’, tetapi tidak sangka ia menjadi isu dalam kalangan netizen,” katanya.

Dalam pada itu, Mawar menafikan dia ke Tanah Suci Mekah untuk membawa diri susulan pernikahan bekas suaminya, Fizo Omar minggu lalu, sebaliknya ke sana atas urusan kerja.

“Patah hati dan bawa diri? Saya bukan berhijrah terus, sebaliknya ke Makkah atas urusan kerja. Buat kali pertama saya meninggalkan anak, Wan Maryam Wan Hafizol untuk tempoh lama dan pergi seorang diri.

“Sambil bekerja menguruskan hal dunia, saya tidak menyangka diberi peluang untuk muhasabah dan mendekatkan diri dengan Allah,” katanya.

Terdahulu, Mawar pernah mendirikan rumah tangga dengan Fizo Omar pada November 2013, namun bercerai pada Julai 2019. Pasangan itu dikurniakan anak perempuan, Wan Maryam, kini berusia 4 tahun.


Aliff Syukri Dedah Ibu Bapa Sajat Tak Seceria Dulu

Beberapa bulan menghilangkan diri dan kini dikatakan berada di Australia, nampaknya penghijrahan Sajat atau nama sebenarnya Muhammad Sajjad Kamaruz Zaman memberi kesan mendalam buat kedua ibu bapanya.

Menerusi sesi Live di Instagram bersama Sajat malam tadi, usahawan kosmetik, Datuk Seri Aliff Syukri memaklumkan ibu bapa Sajat tidak lagi seceria dahulu, malah kedua anak angkatnya sering bertanyakan mengenai Umi mereka.

BACA: “Sebelum Larikan Diri, Saya Peluk Anak-Anak Bagi Tahu Terpaksa Pergi”

“Aku jumpa mak kau, dia pun tak seceria dulu, cuma apabila dia dengar kau dah okay semua dia lega la.. dia pun ada tanya tahu tak? Aku pun tak tahu.

“Bila aku cerita dengan ayah dan mak kau, dia kadang-kadang menangis. Sedih dia, dia yang update dekat aku bila kau dah selamat sampai Australia. Aku pun terkejut.

“Dia kata kau ni banyak bantu, penyumbang utama keluarga. Itu sajalah. Aku tengok anak kau asyik tanya mana umi, rindu umi, aku cakap umi cari duit,” katanya.

Dalam pada itu, Aliff berkata dia mengakui tidak mampu berdepan dengan ujian yang dilalui oleh Sajat itu dan mengambil pengajaran di atas apa yang berlaku.

“Kalau aku berada di tempat kau, aku tak boleh nak lalui detik ini, aku rasa ni cabaran terhebat kau, bukan semua boleh melalui detik ini.

“Aku pun tak sekuat kau, aku tak nak viral-viral dah, kau memang hebat. Aku sekarang nak content dengan isteri sahaja

“Sebagai sahabat, saya dan isteri sentiasa anggap Sajat sebagai sahabat dunia dan akhirat. Semoga Sajat bahagiakan keluarga, kami sentiasa doakan yang terbaik, jangan lupa solat,” katanya.


Michael Ang Setuju Kru Produksi, Pelakon Jalani Ujian Air Kencing

Penerbit dan pengarah, Michael Ang bersetuju jika ujian air kencing pelakon dan kru produksi dilakukan sebelum dibenarkan masuk ke set penggambaran.

Selain bagi memastikan mereka bebas daripada penyalahgunaan dadah, Michael berkata tindakan itu sebagai inisiatif bagi membendung aktiviti kurang sihat seperti hal yang berlaku sebelum ini.

“Sebenarnya soal berkaitan dadah ini memang saya pantang. Saya sendiri dah beritahu semua orang di set ‘shooting’ yang saya tak mahu ambil tahu apa mereka buat di luar dan kehidupan peribadi. Nak ambil dadah ke, ambil ‘ais’ ke, air laut ke, itu mereka punya hal.

“Janji apabila datang ke set ‘shooting’ saya bekerja, jangan buat benda itu semua (ambil dadah). Saya tak boleh nak ‘control’ kehidupan mereka sebab bukan hak saya. Tapi, bila datang ke set penggambaran perlu hormat orang lain.

“Sebab kena faham, kalau kau seorang yang kena tangkap tetap terkait dengan periuk nasi orang lain. Ditambah, masyarakat luar akan kaitkan dengan satu produksi termasuk orang tak bersalah pun dilabel ‘ambil dadah’ juga. Jadi, saya memang setuju kalau ujian air kencing dibuat,” katanya.

Dalam pada itu, Michael turut bertegas mengenai pengambilan vaksin Covid-19 pada semua pelakon dan pekerja di dalam produksinya.

“Bagi mereka yang bekerja dengan produksi saya akan turut diperiksa maklumat daripada My Sejahtera masing-masing sebelum masuk ke set penggambaran bagi memastikan sudah lengkap dua dos vaksin kerana saya tak mahu berlaku penipuan sijil. Sebagai penerbit, saya harus telus dan bertanggungjawab.

“Keselamatan semua pasukan produksi memang dijaga kerana saya menempatkan mereka di satu tempat yang dipanggil ‘gelombang shooting’. Mereka tidak bercampur gaul dengan orang luar dan pergerakan membabitkan pasukan saja,” katanya.


Jualan Terbesar Lazada 11.11 Ada Ganjaran Lumayan Termasuk 3 Kereta Nissan Almera Turbo!

Pesta beli-belah tahunan Lazada yang terkenal, 11.11 Biggest One-Day Sale, kini kembali lebih besar pada 11 November, dengan ganjaran bernilai lebih RM2,000,000 dan peluang untuk memenangi tiga kereta Nissan Almera Turbo serba baharu.

Para pembeli dalam talian boleh menikmati harga Mesti Beli terendah di pasaran, mengumpulkan Lazada Bonus dan baucar Penghantaran Percuma tertinggi, serta memenangi pelbagai ganjaran lumayan.

“11.11 Biggest One-Day Sale Lazada merupakan acara beli-belah yang paling dinanti-nantikan oleh rakyat Malaysia. Para pembeli akan menikmati pelbagai promosi dan ganjaran menarik dengan tawaran Jaminan Harga Terendah dan ciri-ciri Shoppertainment yang membahagiakan.

“Kami berharap aktiviti yang disediakan, terutamanya Super Show Lazada 11.11, akan menyemarakkan semangat rakyat Malaysia,” kata Rick Ting, Ketua Pertumbuhan Pengguna, Lazada Malaysia.

Menjelang 11.11 Biggest One-Day Sale Lazada, kenderaan penghantaran Lazada Logistics akan memaparkan maskot Lazzie dan juga lima kod QR unik. Setiap kod QR memberikan akses kepada baucar dan ganjaran eksklusif Lazzie Hunt berjumlah lebih RM2,000,000, termasuk tiga kereta Nissan Almera Turbo serba baharu untuk anda yang menemui dan mengimbas kelima-lima kod QR.*

Ditawarkan sekali setahun, Jaminan Harga Terendah dengan pulangan wang 11 kali ganda daripada Lazada kini kembali. Anda boleh membeli-belah dengan yakin kerana tawaran Mesti Beli 11.11 pasti lebih murah daripada harga di seluruh pasaran dan disokong dengan Jaminan Harga Terendah Lazada, di mana perbezaan harga 11 kali ganda akan dipulangkan kepada anda jika mereka menemui harga lebih rendah.*

Di samping itu, Mesti Beli Electronic Deals sempena Jualan 11.11 juga akan mengetengahkan tawaran eksklusif bagi pelancaran produk baharu, termasuk Samsung Galaxy M52, Huawei Nova 9, POCO X3 Pro 6, dan banyak lagi.

Acara beli-belah 11.11 akan membawakan paling banyak Lazada Bonus dan Penghantaran Percuma yang pernah ditawarkan sepanjang tahun. Mulai sekarang sehingga 11.11, pengguna Lazada boleh mengumpulkan berbilang baucar Penghantaran Percuma setiap hari dan juga mendapatkan diskaun Lazada Bonus bernilai sehingga RM400, yang memberi potongan RM10 bagi setiap perbelanjaan RM100 pada 11 November yang boleh digunakan bersama baucar dan tawaran lain.*

Pada 11 November dari jam 12 tengah malam hingga 2 pagi, Jualan 11.11 akan mencapai kemuncaknya, apabila rakan-rakan jenama di LazMall yang dijamin tulen akan melancarkan tawaran eksklusif Crazy Brand Mega Offers untuk tempoh terhad dengan diskaun sehingga 70%.

Untuk anda yang sukakan barang berjenama, anda boleh mendapatkan tawaran terbaik daripada jenama rasmi kegemaran anda seperti PUMA, Estée Lauder Companies, Philips, dan banyak lagi, yang hanya disediakan pada dua jam pertama Jualan 11.11 Lazada.

Anda juga digalakkan untuk menambah nilai Lazada Wallet masing-masing sebelum jualan bermula untuk memastikan pengalaman pembayaran yang pantas dan lancar apabila seluruh rakyat Malaysia berlumba untuk merebut Crazy Brand Mega Offers pada tengah malam.

Untuk anda yang menambah nilai sekurang-kurangnya RM50 ke dalam Lazada Wallet anda, akan menikmati pulangan tunai terjamin.* Proses pembayaran lancar menerusi Lazada Wallet amat penting untuk pembeli yang ingin membeli produk-produk RM0.01 Crazy Flash Sale yang sangat terhad, yang selalu habis dijual dalam masa beberapa saat jer!

Walaupun dengan pelbagai diskaun hebat yang ditawarkan di Jualan 11.11, anda sebagai pembeli bijak masih boleh lebih berjimat melalui Chup Dulu, iaitu ciri pra-tempahan dalam aplikasi Lazada.

Anda boleh membuat pesanan awal daripada jenama LazMall terkenal seperti tawaran eksklusif daripada Coach, Lancôme, Nespresso, Enfagrow, LEGO, dan banyak lagi dengan membayar deposit 10% mulai sekarang hingga 10 November. Pada 11 November dari jam 2 pagi, anda boleh membayar tawaran Chup Dulu dengan mudah.

Pada malam menjelang 11.11 Biggest One-Day Sale, Lazada akan menganjurkan Super Show Lazada 11.11 dari jam 9 malam hingga 11 malam menerusi saluran penstriman langsung dalam aplikasinya, LazLive, dan juga menerusi stesen televisyen kebangsaan, TV3.

Acara ini akan menyiarkan persembahan oleh Duta Kebahagiaan Lazada, bintang-bintang terkenal K-pop SEVENTEEN dan juga selebriti tempatan popular, termasuk Nora Danish, Dayang Nurfaizah, Sarah Suhairi, Sissy Imann, dan juga Chief Discount Officer Lazada sendiri, Ain Edruce.

Baucar eksklusif bernilai lebih RM40,000 akan dihadiahkan sepanjang siaran langsung di mana anda boleh mendapatkan penjimatan lebih besar di pesta beli-belah yang bakal diadakan.*

Untuk maklumat lanjut mengenai 11.11 Biggest One-Day Sale Lazada, layari: https://lzd.co/MegaSale
Untuk maklumat lanjut mengenai Penghantaran Percuma, layari: https://lzd.co/LazadaMYFreeShipping